







SKANDINAVISK UFO INFORMATION 


SUFOI eren forening, der har til formål at bidrage til op¬ 
klaringen af UFO-fænomenerne ved indsamling og be¬ 
arbejdning af observationsberetninger samt at udbrede 
kendskabet til emnet ved publikationer, foredrag og an¬ 
den udadvendt virksomhed. 

Det er SUFOIs opfattelse, at de mange observationsbe¬ 
retninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen bestemt 
teori om deres art eller oprindelse. 

Ved et UFO forstår vi; »Et uidentificeret flyvende objekt, 
hvis væsentligste kendetegn er, at det selv efter en nøje 
undersøgelse foretaget af kompetente forskere ikke kan 
forklares som værende et kendt, naturligt fænomen.« 
SUFOI ledes af Repræsentantskabet og 
Forretningsudvalget 

Forretningsudvalget, der vælges af repræsentantska¬ 
bet, forestår den daglige ledelse af SUFOI. 
Repræsentantskabet består af forretningsudvalget samt 
1 repræsentant fra hvert af de til enhver tid etablerede 
områder i Skandinavien og de nedsatte arbejdsudvalg. 

SUFOI og »UFO-NYT« 

De i »UFO-NYT« offentliggjorte artikler fremtræder som 
bidrag til kendskabet og forståelsen af UFO-forskningen 
i dens forskellige former, uden at SUFOI nødvendig¬ 
vis anerkender de tanker, som måtte fremkomme heri 
og uden at organisationen hæfter for de fremsatte me¬ 
ninger. Red. 

FORRETNINGSUDVALGET 

De med * mærkede repræsentantskabsmedlemmer er 
tillige indvalgt som medlemmer af forretningsudvalget. 


Abonnement bestilles lettest ved at indbetale medlems¬ 
kontingentet (d.kr. 65,00 for året 1978) til Regnskabs¬ 
kontorets gironr. 9 11 77 25: det kan også bestilles 
på ethvert postkontor samt hos landpostbudet. 
Adresseændringer etc. bedes hurtigst muligt meddelt 
til SUFOIs Ekspedition, da denne fremgangsmåde har 
vist sig at give færrest fejl. 

Hvad 
er 

UFOer? 

af Peter A Hansen 


Foto af kuglelyn taget i 1952. Bemærk at 
kameraet på et tidspunkt under den lange 
eksponering er blevet rykket lidt. Derved er der 
kommet to hustage, hvor der blot skulle have 
været et enkelt. Samtidig er lyssporet efter 
kuglen brudt. 


Et indlæg i debatten om UFO’erne, deres 
oprindelse og art. Kan disse objekter 
skyldes andet end besøg fra andre klo¬ 
der? 

Hvad der gik forud 

For små 4 år siden følte jeg mig virkelig smig¬ 
ret. En kendt redaktør fra et stort dagblad rin¬ 
gede mig op og bad om et større interview. Jeg 
skulle være genstand for avisens ugentlige 
»•Mandagsportræt af en kendt dansker«. Min 
forfængelighed sejrede på stedet, og jeg sagde 
ja. 

Dagen efter ankom så redaktør Orla Johan¬ 
sen fra Jyllandsposten. Jeg blev udspurgt om 
fortid, nutid og fremtid. Det gik op for mig, at 
avisen havde fået øje på mig, idet jeg udsender 
SUFOI’s pressemeddelelser. Samtalen drejede 
sig følgelig om min tilknytning til SUFOl og om 
UFO-problemet. På et tidspunkt blev jeg bedt 
om at udtale min mening om, hvad jeg mente 
UFO’erne var. Jeg svarede, at jeg anslog ca. 80 


% af observationerne som værende kuglelyn 
eller beslægtede fænomener. 

Jeg havde i årene forinden læst en del littera¬ 
tur om kuglelyn, og det forekom mig, at dette 
fænomen - af alle naturfænomener - lettest 
kunne forklare mange af vore observationsbe¬ 
retninger. - Dog uden at tilfredsstille dem alle! 

Da artiklen blev trykt, lød overskriften: »80 
procent er sikkert kuglelyn - men hvad med re¬ 
sten?«. 

Der hentydes til det forhold, at 4 ud af 5 regi¬ 
strerede UFO-rapporter i Danmark beskrives 
som »nærmest runde - eller punktformige«. 

Artiklen vakte langt større opsigt, end jeg 
havde forudset. Nogle mente, at SUFOl nu en¬ 
delig havde fået forklaret alle UFO’er; andre tog 
afstand fra teorien om, at visse rapporter kunne 
skyldes andre ting end ikke-jordisk besøg. Bøl¬ 
gerne gik ret så højt; alle havde en mening, 
men meget få havde læst selve artiklen til ende. 
Den byggede nemlig på SUFOI’s egne rappor¬ 
ter fra 1972 og 1973, som jeg kort forinden hav- 

de gennemlæst og bearbejdet i oversigtsform 
til brug for UFO-NYT (se årg. 1973 nr. 3 og årg. 
1974 nr. 4). I de sidste 3 år har jeg foruden In¬ 
formationsafdelingen også skullet passe Eks¬ 
peditionen. Derfor har jeg først for nylig haft tid 
til at tage problemet op igen for alvor. 

Redaktørens observation 

UFO-NYT årg. 1977 nr. 2 bragte en dansk^rap- 
port, som interesserede mig meget. Nu var det 
redaktør Orla Johansens tur til at se kuglefor¬ 
mede UFO’er, og tilmed i vidners nærværelse. 

Hændelsen foregik på Jydsk Væddeløbsba¬ 
ne i Arhus. Det var blevet mørkt, og det sidste 
travløb var startet. På et tidspunkt kiggede hr. 
Johansen op mod himlen og så dér en »stærkt 
lysende, lille gloende rød genstand, der for 
frem og tilbage over heste og publikum i tilsy¬ 
neladende ikke mere end 10-15 meters højde. 
Dens hastighed var fabelagtig, og den flaksede 
som en forvirret høne . .. dvs. af og til stod den 
bomstille for så at genoptage sin flugt i de mest 
usandsynlige vinkler frem og tilbage, op og 
ned. Det hele varede vel kun 10-15 sekunder. 
Så slukkedes lyset brat, og væk var den flyven¬ 
de gæst« (citat fra red. Orla Johansen). 

I et interview til TV-Aktuelt den 23. juni 1977 
berettede hr. Johansen igen om hændelsen. 
Ved denne lejlighed knyttede han den kom¬ 
mentar, at det næppe kan have været et kugle¬ 
lyn, for de plejer da altid at eksplodere til sidst, 
og det gjorde denne kugle ikke! 



Denne ildkugle påstås af fotografen at være et 
kuglelyn. Billedet er fra 1951. 


Egen observation 

Engang i sommeren 1970 var jeg med en be¬ 
kendt på vej mod København i bil. Klokken var 
lidt over midnat. Min ven, som kørte bilen, gjor¬ 
de mig opmærksom på en »kugletingest« skråt 
foran os til venstre. Vi holdt netop for rødt lys i 
et tæt bebygget villakvarter i Glostrup. 

Kuglen var stærkt lysende hvid/gul. Men der 
var noget mærkeligt ved den. Den varierede sin 
lysstyrke regelmæssigt op og ned. Da den fløj 
over vejen lige foran vores næser, slukkede 
den helt for sit lys i henved 10 sekunder. Lyset 
kom i øvrigt fra hele overfladen på én gang. Ud¬ 
strålingen var så kraftig, når den var på sit høje¬ 
ste, at man ikke kunne skelne dens omrids. 
Men dens flyvemåde var om muligt endnu mere 
påfaldende. Den fløj nærmest i »bølgegang«. 
Op og ned, men dog fremad. 

Jeg hoppede ud af vognen og satte efter den. 
Hastigheden var ikke større, end at jeg nemt 
indhentede den ved at løbe (20 km/t?). Det var 
hækkeløb i bogstaveligste forstand. På et tids¬ 
punkt var jeg foran UFO’et. Det nærmede sig 
et parcelhus med skråtag over 1. sal. Objektet 
»bølgede« sig gennem luften. Først nu fik jeg 
anledning til rigtigt at se kuglen. Den gled op 
over husets tag og straks ned på den anden si¬ 
de, hvorved den for en kort tid blev skjult for 
mig. Træer og buske var let oplyste af genskæ¬ 
ret. Derved kunne jeg med sikkerhed anslå fly¬ 
vehøjden som svarende til 1. sal på et normalt 
parcelhus. Da UFO’et gled forbi skorstenen, fik 
jeg også et ganske godt indtryk af dets størrel¬ 
se. Objektet var højst 1 Va meter i diameter, mu¬ 
ligvis lidt mindre. Red. Orla Johansen har i TV 
fortalt, at »hans« UFO havde en størrelse som 
en bordtennisbold. 

Der er ikke meget mere at fortælle om UFO’et 
fra Glostrup. På et tidspunkt var det ikke læn¬ 
gere muligt for mig at følge efter det. Kuglen 
drejede af så mange gange, at jeg måtte opgi¬ 
ve. Tilsyneladende blev den borte mod øst og i 
samme højde. Det hele havde varet ca. 5 minut¬ 
ter. 

Teorier om UFO’ernes oprindelse 

SUFOl har siden sin start forestillet sig mange 
forklaringer på UFO-fænomenet. Jeg skal for¬ 
søge ganske kort - at ridse de væsentligste op. 

I de første 10 år var teorien om »ikke-jordiske 
besøgende« stærkt fremherskende, mens de 
sidste 10 år har udvist et langt mere varieret bil¬ 
lede. Nye teorier er dukket op; dog har ingen af 


96 UFO-NYT 3-78 





dem kunnet danne et stærkt alternativ til »rum¬ 
skibshypotesen«. 

Man har talt om, at UFO’erne kunne være et 
naturligt fænomen, ligesom lyn, torden og sne¬ 
vejr; vel at mærke et naturfænomen, som hidtil 
havde været overset - selv af den etablerede vi¬ 
denskab! 

Endelig har SUFOl den sidste halve snes år 
været opmærksom på, at UFO-rapporterne ik¬ 
ke altid bør tages for pålydende. Fantasien - 
bevidst eller ej - spiller med. Det har vi helt 
kontante eksempler på! 

Teorier, der går ud på, at UFO’erne skulle 
komme et sted hér fra jorden, har aldrig rigtig 
vundet indpas. Hemmelige våben eller hemme¬ 
lige samfund rejser I sig selv langt flere spørgs¬ 
mål, end de besvarer. 

Kuglelyn 

I starten omtalte jeg to observationer, som var 
hentet fra gruppen »»nattelys« eller »ildkugler«. 
Disse beretninger udgør langt hovedparten af 
SUFOI’s rapportmateriale. 

Hvis vi blot kunne nå frem til en acceptabel 
forklaring på denne UFO-type, kunne vi ofre 
langt mere tid og energi på de resterende - og 
langt mere komplicerede tilfælde. 

Jeg har som nævnt selv været inde på, at vi 
kunneståoverforen slags kuglelyn. 

Ifølge Nordisk Konversations Leksikon, udgi¬ 
vet i Danmark 1965, skriver amanuensis, civ. 
ing. Erik Bøgh: »Kuglelyn; - elektrisk atmosfæ¬ 
risk udladning i kugleform. Den bevæger sig ret 
langsomt og eksploderer med kraftig lydvirk¬ 
ning. -Kuglelyn er så ofte iagttaget, at deres 

eksistens må anses for sikker, selv om en for¬ 
klaring endnu savnes. De beskrives som små 
rødligt lysende kugler, ca. 20 cm i diameter, og 
med en levetid på mange sekunder. De ses ved 
slutningen af tordenvejr, ikke sjældent rullende 
ud fra lavthængende skyer.« 

Dette naturfænomen forekom mig at måtte 
have mange UFO-beretninger på samvittighe¬ 
den. Jeg begyndte systematisk at læse alt om 
kuglelyn. Der fandtes så godt som intet på 
dansk. Et tysk værk fra 1923: »Der Kugelblitz« 
af Dr. Walther Brand opregner over 100 tilfæl¬ 
de, hvor et kuglelyn er blevet anmeldt. Disse 
beretninger passer stort set med oplysningerne 
i Nordisk Konversations Leksikon; dog må und¬ 
tages to punkter: nemlig farven og »eksplosio¬ 
nen«. 



Dette ovale kuglelyn stammer fra en hollandsk 
bog om emnet fra 1965. 


De tyske observationer giver et langt mere 
varieret billede. Farverne kan både være stærkt 
lysende, gule, røde eller blå. På dette punkt 
minder de mere om SUFOI’s rapporter. Endelig 
er det blot et fåtal, som beretter om eksplosive 
kuglelyn. Én ting er dog tilfælles for rapporter¬ 
ne fra 1923: De foregår under - eller lige efter - 
et heftigt tordenvejr. På det punkt kan SUFOI’s 
rapporter ikke være med længere. 

I den sidste halve snes år har der været fore¬ 
taget forsøg i fysiske laboratorier for at frem¬ 
bringe kuglelyn ad kunstig vej. Det påstås at 
være lykkedes enkelte steder. Dog har kuglen 
kun eksisteret i få sekunder. Alt arbejde med 
problemer omkring kuglelynene står og falder 
med den forudsætning, at man tror, de findes! 
Til dette formål skulle man tro, at fysikerne ville 
indsamle beretninger herom på en systematisk 
måde. Ved et kig i de skriftlige arbejder, der fo¬ 
religger fra udlandet, ser man hurtigt, at bogen: 
»Der Kugelblitz« i vid udstrækning bruges som 
kilde. Desuden medtager de enkelte forfattere 
nogle få tilfælde fra deres egen del af verden. 

Følgelig er beskrivelserne af kuglelyn ret ens i 
de forskellige bøger, uden at der ligger forskel¬ 
lige observationer bag. 

Det er derfor næppe videnskabeligt holdbart 
at beskrive kuglelynet én gang for alle. Kunne 
den kugle, som jeg fulgte efter i Glostrup, være 
et kuglelyn? Var den for stor? Skyldtes red. Orla 
Johansens observation et kuglelyn? - Selv om 
den ikke eksploderede? Det forekommer, at 
der mangler éntydige retningslinier. 



Dette kuglelyn leder tanken hen på fyrværkeri. 
Fotografiet er fra 1933. 


Et besøg på Meteorologisk Institut 

Jeg aflagde et besøg på Meteorologisk Institut 
sidst på sommeren 1977. Det var hensigten at 
se, hvad Instituttets bibliotek havde om emnet 
»kuglelyn«. Det var ret skuffende, idet man ikke 
ejede noget litteratur herom, som var udgivet 
efter 1923 (!). På forespørgsel fik jeg at vide, at 
man bestemt ikke mente, der fandtes noget om 
sagen ud over det, biblioteket kunne fremvise. 
Jeg forstod, at man ikke interesserede sig for 
sagen og følgelig ikke skaffede litteratur om 
problemet. (I øvrigt ville resultatet blive næsten 
lige så magert ved et lignende besøg på vore 
universitetsbiblioteker!). 

Da jeg fortalte bibliotekaren, at der fandtes 
store mængder litteratur herom fra mangfoldi¬ 
ge sider, fik jeg blot at vide, at det ikke havde 
nogen interesse. 

- Til sidst vil jeg kort referere et lille uofficielt 
møde, jeg havde med nogle medarbejdere på 
Meteorologisk Institut samme dag, som jeg be¬ 
søgte biblioteket. 


Det foregik i personalets kaffestue. Hér rejste 
jeg problemet: kuglelyn. Alle så i retning af en 
herre, som formodedes at være bevandret i sa¬ 
gen. 

Han fortalte, at Instituttets officielle holdning 
til kuglelyn var, at de slet ikke fandtes! 

Jeg fik ingen nærmere begrundelse. Da jeg 
spurgte, hvad de så gjorde ved henvendelser 
fra offentligheden om observation af kuglelyn - 
eller noget der lignede, fik jeg det svar, at man 
gav »en sludder foren sladder**. Det sidste er et 
citat fra en telefondame ved Instituttet. Ingen i 
kaffestuen anfægtede denne udtalelse. Damen 
oplyste I øvrigt, at hun modtager et par henven¬ 
delser om månedenaf denneart. Det kom tilsy¬ 
neladende bag på de tilstedeværende meteo¬ 
rologer. 

Hvad nu? 

Jeg har ønsket at pege på en stor rapportgrup¬ 
pe, som har en fælles form. 

Der er tydeligvis ikke megen hjælp at hente 
fra videnskabeligt hold hér i landet, hvad angår 
kuglelynsteorien. 

Tilbage står spørgsmålet, om denne rapport¬ 
gruppe kan tænkes at have en meteorologisk 
forklaring. 

1. Findes kuglelyn? 

2. Optræder de kun i forbindelse med torden¬ 
vejr? 

3. Kan der tænkes andre naturfænomener, 
som ligner de gængse forestillinger om kug¬ 
lelyn? 

4. Er et »kuglelyn« en satellit udsendt fra et 
større ikke-jordisk rumskib? 

Dette er nogle af de spørgsmål, som jeg fin¬ 
der at SUFOl fortsat bør tumle med. Der kan 
opstilles flere spørgsmål end de hér viste, men 
hvem kan give svarene? 

Så længe visse ufologer holder stædigt fast 
ved punkt 4; og så længe meteorologer benæg¬ 
ter kuglelynets eksistens, kan det være vanske¬ 
ligt at få et frugtbart samarbejde i stand. 

Kuglerne rapporteres kun undtagelsesvis hér 
i bladet, da de ikke skønnes at være »spæn¬ 
dende« nok. - Samtidig nægter meteorologer¬ 
ne at arbejde med problemet: »små kugler i at¬ 
mosfæren«. 

Hvem gider tage disse kugler alvorligt? 


Peter A. Hansen 
SUFOI’s Informationsafdeling 

I nr. 1/78 lovede vi at bringe mere om UFO>bølgen over Mexico i sommeren 1977. 
Her er bl. a. en mere udførlig beretning om den filmoptagelse, der blev foretaget. 


Mini 

UFO bølge 
i Mexico 


af Jorge Sanchez Gonzaiez 



I denne artikel omtales en serie UFO- 
observationer, som fandt sted over den mexi- 
kanske himmel den 29. juli 1977 og de følgende 
tredage. 

De bedste UFO-observationer blev gjort fre¬ 
dag den 29. juli. Det skete forskellige steder i 
den mexikanske republik, i staterne Veracruz, 
Campeche og Zlhuatanejo. Man må sige, at de 
bedste UFO-observatloner fandt sted i Mexico 
City, hvor de ved en enkelt lejlighed blev set af 
mere end 400 mennesker, og den samme dag 
blev 3 flyvende uidentificerede objekter opta¬ 
get på film. 

Den 29. juli 1977 omkring kl. 7 om morgenen 
berettede flere personer følgende til en repor¬ 
ter ved mexikansk TV: 

»Tre lys på himlen bevægede sig fra syd mod 
nord, fra staten Azteca i retning af forstaden til 
Mexico City«. 

Nogle kommuneskoleelever stod på sports¬ 
pladsen i byen. De ventede på at skulle til opta¬ 
gelsesprøve og havde da observeret de omtalte 
genstande. 

Vidnet Carlos Tejeda Galicia, som stod på 


stedet, omtaler genstandene på følgende må¬ 
de: »To objekter der havde form som en ameri¬ 
kansk fodbold, men dog større, fløj ved siden af 
hinanden i en perfekt formation«. Sammen 
med ham var hans lillebror, som skulle til opta¬ 
gelsesprøve i skolen. 

»Klokken var seks om morgenen«, fortsætter 
vidnet. De opdagede, at en gruppe mennesker 
stod og kikkede interesseret op på himlen. De 
rettede blikket mod dettested på himlen og op¬ 
dagede til deres forbavselse disse genstande. 

Tejeda Galicia fortsætter: »Den ene af disse 
bestod af to dele; i den ene var der et metallisk 
fremspring der lignede en kuppel. Den anden 
del kunne ikke ses klart, men lignede en reak¬ 
tor (raket?), og mens den fløj, havde den en 
hvid bølgende hale efter sig, der gik i opløsning 
som cigarrøg. De to genstande var lige store, 
og deres fart var henved det dobbelte af flyve¬ 
maskiners fart«. 

Carlos Tejeda Galicia og hans bror var ikke 
de eneste vidner, idet der var omkring 400 per¬ 
soner på stedet, hvoraf nogle var elever der 
skulle til prøve, samt deres forældre. Tidspunk- 

tet for iagttagelsen var mellem kl. 5,55 og 6,05 
am. 

Den samme dag kl. 6,00 a.m. iagttog 20 ar¬ 
bejdere fra det mexikanske flyværksted, samt 
lederen af dette flyselskab, overflyvningen af 6 
UFO’er fra syd mod nord I svimlende fart. 

»Alle vidnerne bekræfter enstemmigt, at det 
var genstande med et stærkt grønligt lys, som, 
idet de fløj, afgav et lysende spor efter sig, og 
den ene genstand, der var større end de fem 
andre, var aflang«. 

Syd for den mexikanske hovedstad sås også 
nogle uidentificerede genstande. Hr. Arturo Vil- 
lela, funktionær i lufthavnen, var ude på sin 
daglige morgenløbetur Inden arbejdet, og så 
da tre sølvagtige skiver, som kom fra højdedra¬ 
get ved Ajusco på vej mod nord i retning af ho¬ 
vedstaden. Fra hans iagttagelsessted I Coyoa- 
can sås de tre genstande i 75 graders højde tæt 
ved Zenit. 

I Zihuatanejo var meddelelserne den dag an¬ 
derledes. I udsendelsen »Timerapport« over 
observationer, som alle mexikanske flyvestatio¬ 
ner bringer over radio (RAMSA) og hvis opgave 
er at kontrollere kommunikation, radar og me¬ 
teorologi i luftområdet over Mexico, meddeltes 
den 29. juli 1977: »Overflyvning af lysende gen¬ 
stande, som fløj fra øst mod nord«. Meddelel¬ 
sen blev udsendt kl. 8 om morgenen og er regi¬ 
streret I et officielt, absolut pålideligt dokument, 
som blev udsendt af RAMSA. 

Og for at bekræfte denne information gengi¬ 
ver jeg ord forord telegrammet nummer 246b- 
1506, som blev sendt af Aeromexico’s operati¬ 
onsafdeling i Zihuatanejo til sammes afdeling i 
hovedstaden: 

- Telegrafisten Hernandes Moncada 1155z 
(kl. 5 lokal tid) iagttog 3 UFO’er i retning fra 
nord til syd i ca. 16.000 fods højde. En lysende 
masse af stor størrelse og rund form fløj i lige 
linje med to mindre masser, en på hver side. De 
foretog en drejning på 180 grader og fløj tilba¬ 
ge i svimlende fart. Stop. 

Den store masse eksploderede, idet der 
samtidig opstod i alt fire dele, uden at størrel¬ 
sen ændredes. Den fortsatte sin kurs, idet den 
efterlod en meget bred lysende bane som en 
komethale i fem minutter. Stop. Disse facts be¬ 
kræftedes af Daniel Alvarez, TWR (kontroltår¬ 
net) IATOINTL (Internationale Lufthavn). 

Foranstående telegram er mærket ZIHOAAM 
291335, som betyder: Zihuatanejo Operation 
Aeromexico, 29. juli kl. 13.35 (Tretten timer z 


som svarer til 7,35 om morgenen) i hvilken time 
nævnte telegram blev sendt fra Zihuatanejo til 
Mexico City. 

Tilstedeværelsen af de to officielle rapporter, 
den ene fra RAMSA og den anden fra det mexi¬ 
canske luftfartselskab Aeromexico, bekræfter 
faktisk at UFO’er overfløj Mexico’s himmel den 
29. juli. 

Filmoptagelse a f 3 flyvende 
uidentificerede objekter 

Den samme dag, den 29. juli, blev iagttagelsen 
af 3 uidentificerede flyvende genstande filmet 
med et amerikansk filmstudies tekniske udstyr. 
I et hus som tilhører ansatte ved ISSSTE (butik 
for ansatte ved kommunen) og som ligger i 
nærheden af Villa Coapa, var man i færd med 
at dreje de sidste scener til den mexikanske 
film »PICARDIA MEXICANA«, som blev ledet af 
den mexikanske sceneinstruktør og direktør 
Abel Salazar. I de sidste scener deltog den 
mexikanske skuespillerinde Jaquelin Andere, 
samt skuespillerne Vicente Fernandes, Hector 
Suares og Armando Jimenes, som er forfatter 
til bogen af samme navn som filmen. De havde 
alle været i gang med at filme fra kl. 19 den 28. 
juli til ca. kl. 6 om morgenen den 29. 

Direktør Salazar havde bedt teknikergruppen 
om at flytte alt det nødvendige udstyr op på hu¬ 
sets tagterrasse for at optage solopgangen for 
senere at kunne føje den ind ved redigeringen 
af filmen. Alt var parat som han havde forlangt. 
Man stod og ventede på at det skulle blive mor¬ 
gen, så man kunne optage scenen. Kameraet 
var forsynet med teleobjektiv, hvilket scenen 
krævede, i det øjeblik var der en, der bemær¬ 
kede, at der var et besynderligt objekt af rødlig 
farve på himlen. Dette eksploderede, og tre fly¬ 
vende objekter kom til syne og fløj ved siden af 
hinanden i en perfekt formation. Efter at være 
kommet sig over sin forbavselse sagde hr. Sa¬ 
lazar til fotografen Javier Cruz at han straks 
skulle begynde at filme genstandene, som fløj i 
stærk fart fra syd mod nord. Foruden de nævn¬ 
te skuespillere og Alfredo Ripstein, som var 
iscenesætter af filmen, var der 14 personer 
mere på tagterrassen. 

UFO’erne blev optaget med professionelt ka¬ 
mera, forsynet med zoom linse på 250 mm og 
professionel 35 mm film. Det er første gang, 
man har filmet UFO’er med professionelt ka¬ 
mera og professionelle kamerafolk, (Dette er 
vist ikke korrekt. SUFOI.) og der er aldrig før i 

Her er et enkelt billede 
fra filmoptagelsen d. 29. 
juli 1977. Vi har været 
nødt til at retouchere 
billedet kraftigt for 
overhovedet at give et 
indtryk af den filmede 
genstand. 


UFO-historien blevet foretaget en så perfekt 
optagelse, hvorfor det opnåede materiale Inde¬ 
bærer et bevis af stor værdi. Det er et eneståen¬ 
de fotografisk bevis, ikke alene i Mexico, men i 
hele verden. 

To personer så tydeligt genstandene, nemlig 
direktøren, hr. Abel Salazar, samt hr. Alfredo 
Ripstein, iscenesætteren af filmen. 

Direktør Abel Salazar forklarer selv: Vi var i 
gang med at filme i et boligkompleks i 
Miramontes-gaden. Vi skulle bruge dagslys til 
slutscenen. Vi stod alle og ventede på at det 
skulle blive lyst, da fotografen pludselig råbte til 
mig, at noget var eksploderet i sydlig retning. 
Jeg sagde til ham, at han skulleoptage det. Jeg 
vidste ikke, hvad det var, men jeg bad ham om 
at filme det. Nogle sekunder senere så vi tre fly¬ 
vende genstande, som kom med en enorm ha¬ 
stighed. Vi observerede dem i 22-23 sekunder, 
idet de passerede lige over os. En af de tre fly¬ 
vende former stak af, og fotografen fulgte den 
med kameraet, for senere at få de to andre i ka¬ 
meraets søger. Filmoptagelsen fandt sted 
nøjagtigt kl. 06.10. 


UFO’erne blev også rapporteret 
af piloter 

Besætningen på den flight 371 fra Aerolineas 
Argentinas, som var gået i luften kl. 7,56, og 
som bestod af kaptajn Sartori og første og an¬ 
den styrmand Hellou og Betelu, meldte kl. 9,00 
til RAMSA, det mexikanske aeronautiske radio¬ 
center, at de i en radius på 60 til 500 km mod 


nordvest i provinsen, over Oaxaca, opdagede 
et UFO som fløj med en svimlende fart I den 
nævnte retning, og som begyndte at gå i opløs¬ 
ning. Dette skete den 29. juli 1977. 

Operatørerne i kontroltårnet i lufthavnen sag¬ 
de at flere jetkaptajner fra Aeromexico oq Mex- 
icana rapporterede UFO’er som fløj med stor 
fart over kysterne ved Veracruz og Cam- 
peche. Lufthavnsledelsen i den internationale 
lufthavn i Mexico City udtalte, at man ville sam¬ 
le alle officielle rapporter af disse fænomener 
for at sammenligne dem i rumfartskommissio¬ 
nens afdeling for transport og kommunikation. 

Som vi kan se, fandt denne serie observatio¬ 
ner sted på en enkelt dag med UFO observatio¬ 
ner i næsten hele det mexikanske territorium. 
Størstedelen af vidnerne observerede gløden¬ 
de sølvagtige kugler af stor lysstyrke, som ef¬ 
terlod en lysstribe af tusinder af småpartikler. 

Der er stor diskussion i Mexico for øjeblikket 
angående denne bølge, som har skabt stor op¬ 
hidselse i hele Mexico’s befolkning. Bi. a. har 
UFO-filmen på I alt 29 sekunder været vist på 
mange mexikanske TV-stationers kanaler, og 
aviserne har lavet stor ståhej omkring denne lil¬ 
le UFO-bølge, men de har forvirret offentlighe¬ 
den snarere end givet oplysninger. 

Dette er hvad jeg har kunnet undersøge indtil 
videre, men jeg håber at kunne sende UFO¬ 
NYT flere oplysninger, så læserne er å jour med 
sagen og får mere kendskab til mexikansk ufo¬ 
logi, som ikke er særlig kendt i udlandet. 

JorgeSanchez Gonzales 
Oversat af Elsa Kaufmann 

Et fysisk 
spor gør 
ingen »nær¬ 
observation 
af 2. grad« 


Af Allan H end ry. 



Den knap 4 meter store og 20 cm tykke ring. Pi¬ 
lene markerer 3 nøgne pletter, der danner en 
perf ekt ligesidet trekant 


»De ligner små klumper af molybdæn eller nik¬ 
kel, der danner en ring på 3-3,6 meter I jor¬ 
den.« 

Således beskrev en mand (der er kendt med 
fremstilling af dele til flyvemaskiner) en stor grå 
ring, der blev fundet i hans nabos baghave på 
en 0 nær Galena, Illinois. Ingen på øen så noget 
UFO, kun den mærkelige ring. I et tidligere 
nummer af lUR har vi udtalt, at vi normalt ikke 
undersøger tilsyneladende »fysiske spor«, hvis 
ikke et UFO var blevet set som værende det for¬ 
årsagende middel. Der er for mange alternati¬ 
ve mekanismer, der kan lave trykmærker, cir¬ 
kulære ringe, beskadiget vegetation o.s.v. Dog 
var tanken om, at en metallisk substans var 
fremkommet om natten på en isoleret ø, alt for 
interessant til at lade ligge. Jeg tog af sted på 
den fire-timers-tur for at se det. 

Da jeg ankom om eftermiddagen, så ringen 
nøjagtig ud, som De ser den her. For at være på 
den sikre side blev den undersøgt for radioakti¬ 
vitet. Resultatet var negativt, men materialet 
blev stadig behandlet forsigtigt i tilfælde af, at 
det var giftigt. En nærmere undersøgelse af 
græsset og bladene afslørede en fascinerende 
klynge meget små perler som knappenålsho¬ 
veder, der var tæt sammenpakkede. Den næ¬ 
sten perfekte cirkulære form var lige så interes¬ 
sant (se fotografiet). Ringens 20 ems bredde 
var også meget ensartet. De tre bare pletter 
danner en temmelig perfekt ligesidet trekant, 
der antyder placering af »landingsfødder«. 
Øjenvidnerne har boet på øen siden 1946 og 
har aldrig set noget lignende nogetsteds i den 
tid. De havde undersøgt baghaven kl. 19.30 af¬ 
tenen før, og mens de spiste morgenmad næ¬ 
ste morgen, opdagede de ringen. Det havde of¬ 


te regnet i dagene før opdagelsen, øen havde 
også et lavt grundvandsspejl. 

På den anden side begyndte nogle karakteri¬ 
stika ved ringen straks at skabe mistanke om, 
at sporet ikke var et tegn på en landing. For det 
første var græsset og bladene overhovedet ik¬ 
ke trykket ned. Blade, der sad/lå parallelt med 
jorden, var på over- og undersiden dækket 
med massen/stoffet, der sad i klynger. Intet 
kunne ses på jorden, kun på overfladen af ve¬ 
getationen. Kun den nederste del af en opret 
kvist, der lå hen over ringen, var dækket med 
perlerne, og ikke den øverste del af den. De 
små perler var absolut ikke metalliske; de var 
meget skrøbelige og gik let i stykker. Ringen 
var placeret kun 16-17 meter fra huset, lige un¬ 
der grenene på et træ. Træet var fuldstændig 
urørt. For et flyvende objekt ville »adgang« til 
dette sted i bedste fald være vanskelig. Der 
blev taget prøver til analyse, og der blev sat 
pæle for at markere ringens størrelse på dette 
tidspunkt. 

Hvordan blev ringene lavet? 

Analysen viste sig at blive meget hurtig. Da jeg 
tænkte på »insektæg« eller en plantesygdom, 
tog jeg prøven med til et stort gartneri til 
diagnose. Kendelsen lød: Svamp! 

Øjenvidnerne gjorde os opmærksom på, at 
græsset blandt klumperne var blevet 50 % hø¬ 
jere end græsset indeni og uden for ringen. 
Dette var øjensynlig taget lige ud af lærebogen 
- svampens nedbrydning af jorden i ringen sti¬ 
mulerer græssets vækst. 

Denne ring blev opdaget om morgenen d. 7. 
august i det nordvestlige Illinois. Fem dage se¬ 
nere fik lUR besked om opdagelsen af en an- 

Et græsstrå i 7 ganges forstørrelse 


den ring, der var kommet om natten - der var to 
ved siden af hinanden - men denne gang frem¬ 
kom de i det nordøstlige Indiana nær Chester- 
ton. Undersøgeren Bill Laas blev bedt om at se 
på dem. Der blev sendt prøver til os og til Chl- 
cagos universitet for at blive analyseret. Da vi 
modtog det belagte græs med posten, kunne vi 
hurtigt se, at det var nøjagtig det samme mate¬ 
riale, som vi havde set ved Galena. Kemikeren 
Russeil Wiemann fra Chicagos universitet infor¬ 
merede hurtigt pressen om, at det kun var 
»svamp«. 

Konklusion 

lUR sender sine prøver til andre havebrugs¬ 
eksperter for at få en definitiv vurdering og også 
en forklaring på denne specielle svamps hurti¬ 
ge cirkulære dannelse. Hvorfor give en udførlig 
beretning om dette »nærkontakt-IFO«? Fordi 
de, der opdagede ringene i begge hændelser, 
så vel som Purdue-studenterne og sheriffens 
afdeling alle først tænkte på een forklaring: 
UFOer. Til at begynde med tænkte ingen af de 
involverede parter på muligheden for en svam¬ 
pesygdom. En kvinde i Indiana, der senere blev 
udspurgt af Bill Laas, fortalte pressen om et 
»UFO«, hun så aftenen før adskillige kilometer fra 
stedet. Beskrivelsen, hun gav, stemmer fuld¬ 
stændig overens med en flyvemaskine på vej til 
Chica go. Så det er vigtigt at tydeliggøre for of¬ 
fentligheden (og pressen), at mystiske ringe, 
der ikke opdages i sammenhæng med et direk¬ 
te observeret UFO, sjældent eller aldrig må ind¬ 
lemmes i UFO-arkiverne. Der er for mange 
»valgmuligheder«, som kan være fuldstændig 
umulige at forfølge. 

Tænk også på farerne, hvis der ikke havde 


været mulighed for at undersøge ringen. Hvis vi 
kun havde hørt om den måneder eller år sene¬ 
re, som det ofte er tilfældet, tænk så på konse¬ 
kvenserne ved at arkivere en beskrivelse af 
en ring »dannet af klumper af molybdæn eller 
nikkel«! 

International UFO Reporter, sept. 1977 

/B.S. 


UFOer over Iran 

Teheran (DPA) - En snes UFOer, hver »omkring 
tyve gange større end en Jumbojet« er ifølge 
iranske dagblade sidste måned observeret 
over Iran. 

UFOerne, der blev iagttaget af to piloter fra 
»Iran Air« og en pilot på et »Air France«-fly, duk¬ 
kede en nat i marts op på radarskærmene i 
kontroltårnet I Teherans internationale luft¬ 
havn. Deres fart blev anslået til over 5.000 kilo¬ 
meter i timen og flyvehøjden til 14 kilometer. 

Ifølge det iranske dagblad »Journal de Tehe¬ 
ran« skal piloterne på det iranske og det fran¬ 
ske fly have iagttaget kraftige projektørstråler fra 
UFOerne samt bemærket voldsomme rystelser 
i deres fly. 

Frederikshavns Avls, 
13. april 1978. 

0.0. Ordinær observation. 

C.E.-O: Nærobservation uden særlige kendetegn, 
hvor objektet er set på så tæt hold, at man 
kan fastslå dets struktur eller form med en 
sådan grad af sikkerhed, at konventionelle 
flyvende genstande kan udelukkes. 


sætning inde i eller i umiddelbar nærhed af 
objektet. 

C.E.-4: 

Tilfælde, hvor mennesker rapporterer om, 
at fremmede væsener med tilknytning til et 
uidentificeret flyvende fartøj klart har grebet 
ind i deres liv. 


C.E.-1: Et flyvende fartøj som I C.E.-O, men set 
inden for en afstand af 150 meter eller min¬ 
dre. 

C.E.-2: Et flyvende fartøj som i C.E.-O eller C.E.-1, 
der tillige efterlader tegn på at have været 
der - såsom landingsmærker, stråling, be¬ 
skadiget vegetation osv. 

C.E.-3: Et flyvende fartøj - som i C.E.-O, C.E.-1 
eller C.E.-2 - hvor der er iagttaget en be- 


C.E., Close Encounter Nærobservation. 

Er en observation refereret i UFO-NYT, 

vil der desuden være at finde en stjerne bag 

klassifikationssymbolet. 

Den anvendte gruppering er hentet fra bogen 
U.F.O. Close Encounters fra US/UFO 
Research Lab. Inc., 401 Canyon View, Tucson 
Arizona 85704. 

Ikke-refererede rapporter: 


18. Jan. 782791 Dragør . 0.0. 

18. Jan. 78 2800 Lyngby . 0.0. 

1. Feb. 78 4450 Jyderup.. 0.0. 

19. Feb. 78 4760 Vordingborg . 0.0. 

19. Feb. 78 8000 Arhus . 0.0. 

21. Feb. 78 8870 Langå . 0.0. 

5. Mar. 78 8550 Ryomgård . 0.0. 

5. Mar. 78 8900 Randers . 0.0. 

9. Mar. 78 8220 Brabrand . 0.0. 

10. Mar. 78 5000 Odense . 0.0. 


Gennem spørgeskemaet, der udleveres til bio¬ 
grafgængerne, der har set »Nærkontakt«, har 
Rapportcentralen modtaget mange henvendel¬ 
ser siden begyndelsen af marts. 

Dette skema er udarbejdet efter amerikansk 
forbillede, idet SUFOl bruger et skema lig det 
Dr. Allen Hynek anvender i de amerikanske 
biografer. 

Skemaet indeholder kun de væsentligste 
oplysninger, hvorfor der forestår et større efter¬ 
forskningsarbejde. Til dato er kun ca. 1/6 af de 
indkomne skemaer med observationer af nyere 
dato, d.v.s. 1977-78. 

Disse vil blive bragt, efterhånden som vi får 
dem bedre underbygget og undersøgt. Ældre 
rapporter vil blive bragt, hvis efterforskningen 
giver grund til det. 

I mange tilfælde vil det sikkert vise sig van¬ 
skeligt at efterforske grundet tiden, men alle 
skemaer vil naturligvis indgå i SUFOIs arkiv. 
Desuden bliver de i lighed med vore nuværen¬ 
de rapporter kodet ind på hulkort til brug for 
databehandlingen. 

Ca. 20. november 1974, kl. 20.30 - 4 minutter 
Højdevangskirken (Irlandsvej) 2300 Amager 
Sydvest 30° - Nordvest 15° 

Rapportøren, der i 1974 var 17 år, fortæller føl¬ 
gende: 

Birgit, John og jeg kom gående ad Funkiavej, 
da jeg pludselig skråt oppe til venstre fik øje på 
objektet. Vi blev hurtigt enige om, at vi alle så 
det samme. Da vi havde kigget lidt, begyndte 
den store ovale blå, røde skive at dele sig i to. 
De to skiver, der nu var der, dalede svajende 
fra side til side nedad for med ét pludselig at 
samle sig igen. Objektet, som nu igen så ud, 
som da vi først opdagede det, fløj skråt op til 
højre (meget hurtigt), dalede igen langsomt 



(denne gang som en genstand) og forsvandt 
herefter bag en skole. 

Rapportøren fortæller desuden, at der ikke 
hørtes en lyd fra objektet. Han fik øje på objek¬ 
tet grundet det mærkelige lys. Afstanden til ob¬ 
jektet mener han må have været mellem 50 og 
100 meter. 

Ultimo november 1977, kl. 21.30 - 3 minutter 
C.E.O 

Landevejen mellem 4050 Skibby og Gerlev 
Vest 60° 

Rapportøren, der er H.T.-kontrollør, fortæller: 

Jeg sad som kontrol på bussen fra Skibby til 
Ger lev, da en passager (en ældre dame) plud¬ 
selig sagde: »Hvad er det for et stort lys?« Vi 
kiggede ud ad bussens vinduer og så en stor ly¬ 
sende genstand, som stod stille over Isefjorden 
i en anslået højde af ca. 1000-1500 meter. Vi 
iagttog genstanden i ca. 3 minutter, og den var 
som sagt stærkt lysende, som hvis man tænkte 
sig en kæmpestor lysreklame »fra Texaco« 
hængt op i luften. Den stod helt stille, og jeg 
tænkte først, om det kunne skyldes reflektioner 
fra vandet, men intet tydede på det. Efter ca. 3 
minutter forsvandt den, som havde man sluk¬ 
ket for en lampe. 

Hvad det var ved jeg ikke, men sikkert er, at 
det under ingen omstændigheder var et fly eller 
en helikopter. Det er svært at afgøre, men jeg 

vil skyde på, at objektet var ca. 100-150 meter 
langt og 50 meter højt 

Umiddelbart efter, at passageren opdagede 
objektet, standsede chaufføren og kørte ind til 
siden for bedre at kunne iagttage objektet. 
Chaufføren siger ganske kort: »Det, jeg så, var 
noget, som ikke var en flyvemaskine«. 

18. februar 1978, kl. 11.36 - 30 sekunder. C.E.O 

4000 Roskilde 

Nordvest 60° - Sydøst 30° 

Rapportøren var sammen med sin niece ude i 


haven. De kiggede efter en Boeing B.707 eller 
B.720, der passerede i lav højde. Med ét opda¬ 
gede de noget, de først antog for at være en 
måge i glideflugt. Ved nærmere eftersyn kunne 
de hurtigt udelukke denne mulighed. Objektets 
form var rhombisk.Objektet passerede under 
flyet i en liniær kurs, med høj hastighed. Det 
forsvandt hurtigt ud af syne; under flugten skif¬ 
tede det form, så det blev mere rundt. Farven 
var nærmest lyserød med grå nuancer i striber. 
Der hørtes ikke en lyd fra objektet, måske grun¬ 
det støjen fra flyet. 




73 

20. februar 1978, kl. 05.35 - 10 minutter, C.E.2 
Vejen mellem Hejsager og Starup, 6100 Ha¬ 
derslev 

Nordnordvest 20° - Nord 35° 

Rapportøren fortæller om et gult ægformet ob¬ 
jekt (1,5 X 1 m), der fulgte bilen i en afstand af 
ca. 35 meter. 

Jeg opdagede først genstanden skråt til ven¬ 
stre i en højde af 30 meter, 400 meter borte, 
som noget stærkt lysende. Da jeg nærmede 
mig genstanden, ændrede den retning til en 
højde af ca. 30 centimeter over jorden; afstan¬ 
den ca. 35 meter skråt til højre. Genstanden 
fulgte derefter foran mig på en strækning af 4 
kilometer, hvor den flere gange krydsede køre¬ 
banen. Jeg forsøgte at overhale den, men kun¬ 
ne ikke presse bilen over 50 km/t. Jeg stoppe¬ 
de 2, måske 3 gange. Hver gang stoppede gen¬ 
standen ligeledes. Efter de 4 kilometer foretog 
genstanden en ca. 30° stigning til en højde af 
ca. 100 meter og forsvandt herefter ud af syne 
efter endnu 3 kilometers kørsel. 

Senere på dagen, da rapportøren igen var 
ude at køre, fejlede vognen Ikke noget, men 
kunne let køre over 50 km/t. Som en yderligere 
kontrol er flyvevåbnets radarpost i Bækskov 
(nær Flyvestation Skrydstrup) udspurgt om evt. 
flyaktivitet. Her kunne man oplyse, at der i tids¬ 
rummet 05.30-06.00 ikke havde været fly i om¬ 
rådet. 

Rapportøren talte dagen efter med en kolle¬ 
ga, der havde bemærket, at det pludselig blev 


lyst udenfor ved 6 tiden, men vedkommende så 
ikke lyskilden. Denne kollega bor ved Haders¬ 
lev, I samme retning som objektet forsvandt. 

20. februar 1978, kl. 00.20 - 30 sekunder C.E.1 
5000 Odense C 

Nordnordøst 60° - Nordnordvest 30° 

Rapportøren fortæller følgende: 

Jeg var netop gået i seng og slog tilfældigt øj¬ 
nene op. Hvorved jeg straks fik øje på objektet, 
der dalede ned bag ved mit vindue. Tænkte 
først på et stjerneskud - men objektet havde in¬ 
gen hale og var også for stort. Rejste mig op og 
gik hen til vinduet, hvor jeg så, at objektet kun 
var et par meter borte. Det foretog i det samme 
en brat kursændring og forsvandt roligt i vug- 
gende tempo bag en bygning ca. 30 meter bor¬ 
te. Objektet var konstant lysende, nærmest 
hvidgult. 

Rapportøren hørte ingen lyd fra objektet, ha¬ 
stigheden ca. 15 km/t. Afstanden til objektet, 
da det var nærmest, 3-4 meter. Objektet, der 
var ellipseformet, var ca. 40 cm I diameter. 

6. marts 1978, kl. 06.23 - 4 minutter. C.E.1 
2990 N ivå 
Vest 30° 

Rapportøren fortæller: 

Da jeg stod op fora t vaske mig og tage på ar¬ 
bejde, bemærkede jeg et objekt, der var 
trapez-formet med en halvkugle ovenpå. Det 
var stærkt lysende (som en halogenprojektør). 

Objektet stod bomstille over højspændingsled¬ 
ningerne (eller måske længere væk), der løber I 
retningen nord-syd. Jeg opdagede objektet kl. 
06.23, og det forsvandt, som om en eller anden 
havde »slukket« for det, kl. 06.27. (Tiderne er 
kontrolleret, ikke anslået). Jeg var meget skep¬ 
tisk og undersøgte, om objektet så ens ud fra 
alle lejlighedens vinduer, hvilket det gjorde, li¬ 
gesom det stod over samme punkt. Jeg chec¬ 
kede også, om jeg havde tændt lys, men det var 
ikke tilfældet. Da jeg med ét så objektet udsen¬ 
de to ellipseformede »blink«, der slukkedes 
kort efter at have forladt objektet i retning mod 
Helsingør (nord), besluttede jeg at fotografere 
det. Men det slukkede, inden jeg fik fotoappa- 
ratet ud af tasken. 

6. marts 1978, kl. 19.57 - 7 minutter. 0.0. 

Et højhus i 2650 Hvidovre 
Nordøst 20° - Sydøst 20° 

Rapportøren og et vidne stod og kiggede ind 
over København, da de i nordøst observerede 
en gult lysende plet, der fløj ude omkring Ama¬ 
ger. Den fløj ikke særligt hurtigt og standsede 
pludselig op for derefter at lyse kraftigt op i 
måske fem minutter. Den var stationær medens 
den lyste op. Med ét var det, som om den 
brændte ud og igen blev en gul-lysende plet. 


der langsomt begyndte at flyve mod sydøst, 
hvor den forsvandt ud af synsfeltet. 

6. martsi978, kl.ca. 20.15. 0.0. 

3660 Stenløse 

Rapportøren havde været ude at køre. Da det 
var stjerneklart og mildt I vejret, besluttede hun 
sig til at gå en tur. Med ét opdagede hun et stort 
lysende objekt på en kurs fra vest mod øst. Da 
objektet var synligt på den sydlige himmel, blev 
lyset fra objektet langstrakt »forkludret«. I kik¬ 
kert så det ud som et gul/hvidt objekt med et 
rødt lys i toppen. 

Objektet forsvandt gradvist, blev mindre og 
mindre. 

Rapportøren, der bor nær Flyvestation Vær¬ 
løse, er fortrolig med flyaktivitet i al slags vejr 
og er sikker på, at der ikke var tale om fly eller 
lignende. Rapportøren iagttog samme aften fly, 
der opførte sig, som det sig hør og bør for flys 
vedkommende. 

13. marts 1978, kl. 18.40 - 1V 2 minut. C.E.1 
3480 Fredensborg 
Sydvest - Øst 

Rapportøren fortæller følgende om en hændel¬ 
se, hun og hendes mand oplevede: 

Min mand så det først og pegede ud ad vin- 

duet, da det kom med lynets hast og bevægede 
sig som en Sankt Hans orm i usandsynlig fart. 
Min mand bemærkede to lysende prikker foran 
objektet. Jeg tænkte, det farer lige mod gara¬ 
gemuren, men det fløj op over muren og var 
væk. Det var få meter over jorden, da det fløj 
forbi vinduet. 

Rapportøren mener at objektet var ca. 50 
centimeter stort; der var ingen lydeffekter. Ob¬ 
jektet bevægede sig op og ned, nærmest som 
en sinuskurve. 

6. april 1978, kl. 21.39 

Rapportcentralen og forskellige områdeledere 
fik denne aften en række henvendelser pr. tele¬ 
fon. 

Ole Henningsen har fået materialet ind til 
bearbejdning og er kommet til følgende resultat. 

Ved at sammenholde de mange oplysninger 
fra flere landsdele kan vi nu med sikkerhed 
♦ fastslå, at det observerede himmelfænomen 
har drejet sig om et meget stort meteor, der er 
brændt op og eksploderet i atmosfæren ca. 
80-100 km oppe. 

*“ Fænomenet er forløbet i flere faser, og ikke 

alle observatører har nået at se hele sceneriet. 

De første observatører har set et stjerneskud, 
men vel at mærke et så stort og kraftigt lysende 
stjerneskud, at de aldrig har observeret noget 


tilsvarende tidligere. Fænomenet lyste på det 
nærmeste landskabet op med et blå-grønligt 
lysskær, der bemærkedes selv af bilister blandt 
observatørerne. 

Efter at have trukket en stærkt lysende »ild¬ 
streg« efter sig slukkedes meteoret på den syd¬ 
vestlige himmel. 

Få brøkdele af et sekund efter brændte brud¬ 
stykker af meteoret op I form af »2 små ild¬ 
kugler«, der sås i nogle få øjeblikke på syd¬ 
vesthimlen. Farverne varierer lidt fra det 
skarpt hvidlige til det mere blågrønlige. 

Nogle observatører taler om, at fænomenet 
fandt sted ca. 50-100 meter borte; men fæno¬ 
menet er samtidig på Lolland-Falster observe¬ 
ret så spredt som f. eks. Søllested, Holeby, 
Grænge, Rødby m. v. Samtidig er der kommet 
meldinger om observationer fra f. eks. Tåstrup, 
Odense og flere steder i Jylland. Alle steder 
nævnes tidspunktet ca. 21.39, og nogle obser¬ 
vatører når kun at opfatte et stærkt lysskær, 
hvorefter man på sydvesthimlen ser 2 små 
»gnister« eller »ildkugler«. Hvordan de enkelte 
observatører beretter om hændelsen, beror helt 
på, hvilke omstændigheder man har haft mulig¬ 
hed for at gøre observationerne under. 

C.H. 


Piet Hein-UFO? 

Onsdag d. 15. februar kørte min femtenårige 
datter kl. ca. 18 hjemmefra, for på strækningen 
Askov - Over - Even - Everdrup at uddele nog¬ 
le foldere. Dynamolygten på hendes cykel fun¬ 
gerede ikke tilfredsstillende, hun havde derfor 
medtaget en almindelig stavlygte. Kl. ca. 19.30 
besluttede jeg på grund af det kolde vejr at kø¬ 
re hende i møde. Det var en ualmindelig skøn 
frostklar stjernehimmel uden måne. Ca. 1 km 
syd for Everdrup fik jeg øje på hende. Hun 
modtog mig med ordene »Det var godt du kom, 
jeg var altså noget så bange!« Nærmere forkla¬ 
rede hun, at der havde været noget »som to 
kraftige billygter skråt over hinanden - der var 
også en blå dims ligesom den UV-pære jeg har 
til mine plakater, den flagrede rundt - det var så 
tæt på, at jeg slukkede lygten, for at det ikke 
skulle få øje på mig«. 

Vi læssede nu cyklen op I »rugbrødet« - det 
ærgrede mig selvfølgelig, at det ikke var mig, 

der havde haft oplevelsen, så jeg holdt da 
skarpt udkig, da vi kørte igen. Imidlertid var der 
flere foldere tilbage, så vi blev enige om at køre 
runden over Everdrup for at dele resten af dem 
ud. 

Dy sted 



Kort på den anden side af Everdrup dukkede 
der et kraftigt orangegult lys op bag bakkerne i 
vestlig retning, det blev stående et øjeblik for 
derpå atter at dale ned bag bakken. Da det ikke 
viste sig igen, fortsatte vi - stadig langsomtkø- 
rende fra postkasse til postkasse. 

Lidt før vejen til Storskov skete der igen no¬ 
get. Denne gang lidt nordligere. Kortvarigt - 


højst ti sekunder - først et rødligt skær, derefter 
en kraftig rød lue (jeg forestillede mig noget i 
retning af røggas, der tændte) derefter - væk! 

Jeg sagde til min datter: »bare det ikke er en 
gård, der brænder«, hvortil hun svarede: »Ja, 
så må det hellere være en UFO«. 

Da der Ikke skete yderligere, fortsatte vi gen¬ 
nem Storskov, ad vejen der ved Bastholmgår- 
den støder op til Dysted - Størlingevejen. i 

Just som vi passerede den lille bakketop 
umiddelbart før gården, blændede jeg uvilkår¬ 
ligt ned for et modgående lys. Jeg blev imidler¬ 
tid hurtigt klar over, at det ikke var et køretøj, 
men derimod et ca. 1V 2 m stort gyldent lys foran 
et træ i vejkanten på tværvejen. Det virkede 
som en meget stor fyrværkerisol ophængt midt 
på stammen. I midten så den ud til at være fast 
- ellipseformet - nærmest som Piet Heins su¬ 
perellipse, lysende som hvidglødende metal, 
medens periferien af den spruttede og gnistre¬ 
de i en mere rødgylden farve. Den lyste ikke 
særlig meget op i selve landskabet, men træ¬ 
stammen bag den var klart oplyst, den virkede 
nærmest fosforagtig med et gulllgt-grønt skær, 
både op mod grenene og ned mod roden. Da vi 

først fik øje på objektet, har afstanden vel været 
ca. 75 m. Vi kørte ikke ret stærkt - 30-40 km/t - 
og jeg accelererede I hvert fald ikke ned mod 
objektet, men pludselig, hurtigere end jeg kun¬ 
ne blinke med øjnene, var genstanden væk! 
Jeg vil tro, afstanden da har været 10-15 m. 
Hele tildragelsen varede max. 10 sekunder. 

En overfladisk undersøgelse af stedet viste 
ingen spor - intet at se i sneen, intet på træet, 
ingen lugt. Der havde heller intet unormalt væ¬ 
ret at mærke på vognen. Et kort trip op på At- 
terbakKe, hvor der er meget frit udsyn, gav ikke 
yderligere resultat. 



B.Aa. 


Lidt forsigtig rundspørgen den følgende af¬ 
ten på ungdomsskolen viste, at een eller anden 
havde spurgt føreren af skolebussen, om han 
den foregående aften havde set UFOer (des¬ 
værre kunne han ikke huske, hvem der havde 
spurgt) - at en af lærerne (der absolut ikke tror 
på UFOer) havde set »sit livs meteor som en ra¬ 
ket lavt hen over Lundbygård« og at en af dren¬ 
gene i retning af Størlinge havde set et orange 
objekt, »der ikke kunne være et fly eller en heli¬ 
kopter«. 

Som tilføjelse til det øvrige kan nævnes, aten 
inspektion af træet nogle dage efter viste at 
stammen er hul, at der på nordsiden er en 
20-30 cm bred revne i næsten hele stammens 
højde, på østsiden (altså på den side hvor ob¬ 


jektet sås) en mindre på 5-10 x 30 cm. Nogle 
nedfaldne træstumper inde i stammen kunne 
være af nyere dato, ellers bragte dagslyset ikke 
nye spor. Desværre havde vi det pågældende 
tidspunkt ingen mulighed for måling med 
Geiger-tæller. 

Bent Aalborg, FOTA 


UFO-Nyk6ping inbjuder till: 

SVENSK UFO 78 

9 till 14 juli i Folkets Hus, Nykdping 

»Svensk UFO 78« år ett arrangemang be¬ 
stående av en hel veckas aktiviteter med 
foredrag och filmfOrevisnIngar, som vån¬ 
der sig till både ufologer och allmånheten. 
Tidsprogram alla dagar: 

16.00 UFO-Sveriges stillfilm visas 
17.30 Foredrag 
19.00 Foredrag 

Bland fOredragshållarna kan nåmnas: 
Reinhold Carleby (forntidsteknik). Le hel Re- 
pits (galaxmotorn, arbetande efter univer- 
sums principer), Anders Gernandt, Henry 
Svensson, Sven Schalin, Anders Lilje¬ 
gren, Jan Fjellander, KolbjOrn StenOde- 
gård, Carl-Axel Jonzon, Thorvald Berthel- 
sen, Carl-Anton Mattsson, Per Fork m. fl. 
Entré: En dag 10 kronor. Veckokort 40 
kronor. Veckokortet, som Inkluderar hela 
veckans evenemang (och som tillfOrsåk- 
rar er en sittplats vid fullsatt lokal) kan 
bestållas I fOrvåg genom inbetalning av 40 
kronor till postgirokonto 11 70 27-3 UFO- 
NykOping. 

Reservera en vecka av er semester till 
denna tråff fOr UFO-intresserade från hela 
Norden. Utmårkta camping och tåltplatser 
vid havsbad finnes, t. ex. Strandstugevi- 
ken och Vivesta havsbad. 

Detaljerat program kan bestållas genom 
att skicka in ett frankerat kuvert, med ert 
namn och adress, under juni månad till 
UFO-NykOping, 

0 . Bergsgatan 17, 

611 OONYKOpING. 

Under denne rubrik bringer vi nyt 
og gammelt fra vore skandinaviske 
nabolande. Foruden rapporter vil 
vi med mellemrum bringe nyt om 
UFO-forskningen i disse lande. 


SVERIGE 

Landing samme sted som i 1969 

Nærobservation 
af tre humanoider 
i Ångermanland 

Omkring 10 km nord for Trehdrningsjd i det 
nordøstlige Angarmanland ligger en relæsta¬ 
tion for TV og radio ude i ødemarken. 

Stedet hedder Hemliden, ca. 40 km nord for 
Ornskdidsvik, og har en udmærket radiobelig¬ 
genhed. Det var for at opnå god kortbølge radio¬ 
forbindelse, at den 35-årige Kurt Nilsson be¬ 
fandt sig på dette ensomt beliggende sted den 
18. oktober 1977, hvor han overraskedes af tre 
humanoider. 

Hændelsen er Interessant, idet relæstations¬ 
forstander Kjell Nåslund var ude for en lignen¬ 
de hændelse for ni år siden på nøjagtig samme 
sted. Reinhold Carleby fra UFO-Sveriges lokal¬ 
gruppe i Sollefteå har foretaget efterforskning 
på stedet og interviewet Kurt Nilsson, der for¬ 
tæller følgende om sin skræmmende oplevelse: 

Tirsdag den 18. oktober 1977 ved 18.30 tiden 
kørte jeg I bilen ud for at bruge radioen. Jeg er 
radioamatør og har en kortbølgeradio til 27 
MHz-båndet monteret i bilen. 

Det var »skip« da jeg prøvede radioen nede i 
Trehdrningsjd. (»Skip«: radiobølger på denne 
frekvens preller af eller reflekteres af et lag I io¬ 


nosfæren, hvilket giver bedre signalforhold ved 
langdistanceforbindelser). Jeg fik ikke forbin¬ 
delse og kørte derfor op mod relæstationen på 
Hemliden for at få bedre sende- og modtager¬ 
forhold. 

På vejen derop fik jeg forbindelse med en 
anden radioamatør i Domsjd, men da jeg var 
400 meter fra toppen af bjerget fik jeg en 
mængde kraftige forstyrrelser, og forbindelsen 
blev dårlig. Vi opretholdt alligevel fortsat radio¬ 
kontakten og diskuterede, hvorfor han hørte 
mig så dårligt, medens han gik klart igennem til 
mig. Sædvanligvis er forbindelsen lige god i 
begge retninger. Jeg parkerede nær den store 
TV-mast, men forbindelsen var nu så dårlig, at 
vi måtte afbryde. Klokken var da 20.00. 

Pludselig fangedes mit blik af et lyseblåt, lig¬ 
gende objekt der aftegnede sig mod en bakke 
nede i en sænkning. Jeg kiggede åndsfravæ¬ 
rende på det og opdagede da, at det var en art 
kuppelformet maskine. Jeg havde svært ved at 
opfatte størrelsen, men vil tippe på, at den var 
et par meter i diameter. Der var nordlys denne 
aften, men dette var noget helt andet. 

Hvad der yderligere fik mig interesseret i fæ¬ 
nomenet var, at der foran fartøjet stod tre i 
»rumdragt« klædte figurer. 

Jeg så dem skråt til venstre foran mig og på 
en afstand af omkring 100 meter. De tre væsner 
var omkring en meter høje og havde en grålig 
farve. De sås meget tydeligt I det lys, maskinen 
kastede. Jeg blev så overrasket, at jeg til sidst 
tændte lyset for at se dem endnu bedre, men 
da blev alt med et sort og hverken fartøjet eller 
væsenerne var længere synlige. 

Jeg sad som fastnaglet og stirrede mod ste¬ 
det i måske et minut. Da lyste det igen op på 
stedet og jeg så, at alt var som tidligere. Nu blev 
jeg virkelig bange og startede bilen for at flygte 
derfra. 

Jeg kørte kun 50 meter med bilen, da jeg op¬ 
dagede de tre væsner stående halvvejs ude på 
vejen, eller tre der lignede dem fra før. Jeg fik 
den opfattelse, at de var på vej over kørebanen. 
Jeg er ikke klar over, om jeg selv eller de stand¬ 
sede bilen. 

Det væsen, der stod I midten, holdt en gen¬ 
stand i hænderne, der lignede en spade eller 
sneskovl. Han drejede dette skålformede grej 
om, så den konvekse side vendte mod mig. 
Samtidig med at han foretog denne bevægelse, 
slukkedes lyset på bilen, og motoren døde! 

Inden han vendte spaden mod mig, rettede 

de andre blikket mod »instrumentet«. Håndta¬ 
get var T-formet, og væsnet holdt fast med 
begge hænder hele tiden. Dette betød, at hans 
arme krydsede hinanden, idet han drejede »in¬ 
strumentet« en halv omgang mod mig. 

Da det var bælgmørkt, og jeg intet kunne se, 
tænkte jeg: »nu er det forbi«! I al fald afbrød jeg 
lyset og prøvede siden at starte motoren igen. 
Den startede med det samme, og jeg følte en 
ubeskrivelig lettelse. Jeg satte den i bakgear og 
bakkede ti meter i mørket. Dernæst ventede jeg 
i ca. to minutter, hvorefter jeg tændte lyset. Alt 
var forsvundet - hele vejbanen var tom, og jeg 
kørte hjem så hurtigt jeg kunne. 

På det sted, hvor jeg så væsnerne på nært 
hold, kunne jeg ikke se stedet, hvor fartøjet be¬ 
fandt sig, p.g.a. et klippestykke der hindrede 
udsynet. Jeg var meget bange, da jeg kørte 


derfra, og tænkte ikke et øjeblik på at undersø¬ 
ge hverken det ene eller andet. Maskinen kan 
altså stadig have befundet sig på samme sted 
som før. 

Følgevirkninger 

Da jeg kom hjem, fortalte jeg min kone Eva, 
hvad der var hændt. Herunder opdagede vi, at 
mit armbåndsur havde tabt. Hjemme var klok¬ 
ken 20.50, men mit ur viste 20.30. 

Da jeg kender Kjell Nåslund og er bekendt 
med, hvad han oplevede i 1969, ringede jeg 
straks til ham. Han bekræftede, at han havde 
oplevet noget lignende på samme sted - og at 
han denne aften, hvor jeg så de tre væsner, 
havde haft nogle kraftige forstyrrelser på fjern¬ 
synet. 

- Da jeg senere kom ud i køkkenet, begyndte 

vor hund at gø ad mig. Jeg blev forbavset, da 
han ellers brugerat møde mig i døren og hoppe 
op af mig til velkomst. Han trykkede sig siden 
ind i et hjørne af køkkenet. Hunden reagerede 
også mærkeligt, da han to dage senere var 
med mig oppe ved Hemliden. Han gik lige efter 
mig, næsten i mine fodspor. Ellers plejer han at 
springe omkring. Eva syntes, at vi sammen 
skulle køre tilbage for at kontrollere, om de sta¬ 
dig befandt sig deroppe. Det var mørkt og fred¬ 
fyldt dér, så vi kørte hjem igen. Jeg var stadig 
optaget af det, der var sket, og da vi mødte en 
anden bil, glemte jeg at blænde ned. Bilen dre¬ 
jede rundt og kørte efter os; det viste sig at væ¬ 
re politiet. Jeg fortalte dem da, hvorfor jeg var 
så forvirret, at jeg ikke havde blændet ned. 

Mærkelige fodaftryk i vejsiden 

Reinhold Carleby, der har stået for undersøgel¬ 
se og efterforskning, fortæller følgende: 

»Et eller andet« har der åbenbart været på 
stedet. Der står et tørt birketræ på det sted, 
hvor fartøjet siges at have befundet sig. På 
stammen findes et skrabemærke, så veddet ly¬ 
ser hvidt, ellers er resten uskadt. Skaden sid¬ 
der 280 centimeter over jorden. Fartøjet har Ik¬ 
ke været nede på marken, men tilsyneladende 
holdt sig svævende i højde med mærket. De 
menneskelignende væsner må være kommet 
ned på marken på en eller anden ukendt måde. 

På stedet fandtes to mostuer af forskellig art. 
Den ene art vokser på landingsstedet og var 


gravet op af et eller andet ukendt. Fra denne 
»mosprøve« havde »nogen« taget et antal væk¬ 
ster. Den anden type mos voksede ikke på lan¬ 
dingsstedet, men på den anden side vejen, 
hvorfra væsnerne tilsyneladende kom, da ob¬ 
servatøren kom kørende og mødte dem, da de 
krydsede vejen. Vi fandt først stedet, hvor mos¬ 
sen voksede, efter at have ledt i over en time. 

Det kunne også konstateres, at der fandtes 
fodspor ved vejsiden af følgende kategorier: 

1) Spor efter pressen. Med andre ord journali¬ 
sten og fotografen fra »Ornskdidsviks Alle- 
handa«, der havde været på stedet tidligere 
sammen med hr. Nilsson samt dennes 
hund. Hvorfor der også fandtes hundespor. 

2) Spor efter hr. og fru Nilsson. 

3) Spor efter småmennesker - humanoider. I 
hælen var der et kors; selve foden var kort, 
bred og stærkt afrundet. Hælen havde en 
størrelse på 4x4 centimeter. 


Fodaftryk 
i størrelse 
som fra en 
barnefod. 



t 


Fartøjets størrelse udregnedes på stedet til at 
have været mellem 5 og 5,5 meter I diameter. 
Størrelsen beregnedes ved hjælp af observatø¬ 
rens udsagn. 

Var der flere end tre? 

Hvilket ærinde havde humanoiderne, siden de 
landede dette sted? Det eneste synes at være, 
at de tog prøver af mossen og andre vækster, 
der fandtes i tuen. Det konstateredes også, at 
de havde skrabet lav af birkestammen og skra¬ 
bet det underliggende lag af stammen - dette 
på et træ nær landingsstedet, men en meter 
over jorden. Det afskrabede lav m. v. er for¬ 
svundet; det findes ikke I området. 

Væsnerne må have flyttet sig meget hurtigt 
fra det øjeblik, hvor de blev iagttaget første 
gang ved fartøjet, og til det sted på vejen, hvor 
de straks efter observeredes, da de stoppede 
bilen. Dette forudsætter, at der er tale om de 
samme humanoider. Det kan f. eks. have drejet 
sig om seks, der har arbejdet I to grupper. 


Observatøren fortæller, at fartøjet ligesom 
hang i luften, at det var tallerkenlignende og 
havde en kuppel ovenpå. Selve maskinen ud¬ 
sendte et indirekte lyseblåt lysskær, hvilket be¬ 
virkede, at væsnerne tydeligt kunne ses ved 
denne. Dette lysskær var skarpt afgrænset og 
nåede ca. fem meter ud fra fartøjet. Uden for 
denne lysgrænse var alt mørkt. 

Nllsson forklarede også ved det efterfølgen¬ 
de interview sin udtalelse om, at da han tændte 
lyset på bilen for at se dem endnu bedre... 
blev alt sort, og hverken fartøj eller væsner 
kunne ses. Han mener ikke, at det blev sort i or¬ 
dets egentlige betydning. Lyset fungerede 
uden problemer under den første del af obser¬ 
vationen, men han mener, at både fartøj og 
væsner forsvandt ud af syne. Han hørte ikke en 
lyd eller mærkede nogen form for lugt under 
observationen. 

Kurt Nilsson beskriver »rumdragterne«, de 
havde på, som fremstillet af et gråt materiale, 
der lignede plastic. De havde kortskaftede 
tætsluttende hvide støvler på. Støvlerne så ud 
til at høre sammen med resten af dragten. Hjel¬ 
mene, de bar, lignede astronauthjelme med en 
åbning foran øjnene. 

Kurt Nilsson gør et troværdigt og ærligt ind¬ 
tryk, slutter Reinhold Carleby. De to betjente er 
fra Trehdrningsjd og kender Kurt Nilsson. De 
giver ham begge et godt vidnesbyrd og fortæl¬ 
ler, at han er kendt som en mand med begge 
fødder på jorden. 


Kæmpestort UFO landede på 
samme sted i 1969! 

Den 12. marts 1969 fik relæstationsforstander 
Kjell Nåslund besøg af et kæmpestort UFO på 
Hemliden. Medens underlige små væsner be¬ 
søgte stationsbygningen, svævede fartøjet 
nærved. Kjell Nåslund husker endnu i detaljer 
sin skræmmende oplevelse og fortæller: 

»Jeg ved jo, hvad jeg har oplevet, og syns¬ 
indtrykket kan ingen tage fra mig. - Kurt ringe¬ 
de mig op om aftenen og fortalte hvad der var 
hændt. Han var skræmt, præcist som jeg selv 
den gang det skete for mig. At der skete noget 
mærkeligt den aften, opdagede vi også på TV- 
billedet. Der er ellers gode modtageforhold.« 

Hændelsen I 1969 har været bragt i UFO- 
Information nr. 6/72, hvorfor uddrag af den 
bringes her: 

»»Det var om aftenen den 12. marts 1969, jeg 
tog op til relæstationen for at begynde min tje¬ 
neste klokken 18.00. Da jeg kom derop, foretog 
jeg som sædvanlig en rutinekontrol og fandt alt 
i orden. Jeg satte mig derefter ind i opholds¬ 
rummet for at læse den aftenavis, jeg havde 
med mig,« fortæller hr. Nåslund og fortsætter: 

Forstyrrelser 

»»Med ét startede alarmen - den ene gang efter 
den anden. Jeg troede, det var en »»fading«, så 
jeg afbrød alarmen. Alarmen startede igen tre- 
fire gange, måske flere. (Fading er et fagudtryk 
for usædvanlig stærke variationer i effekten på 
senderen.) 

Vi har både telefon og TV i stationen, og alle 
alarmlys lyste rødt. Jeg gik udenfor et øjeblik 
og konstaterede, at det var klart, men koldt 
vejr, minus 20-25 grader, og der var nordlys. 
Herefter gik jeg ind og varskoede sendervagten 
i Sundsvall og fortalte ham, at jeg havde for¬ 
styrrelser. 

- Jeg er ikke sikker på, hvor længe der gik, 
medens alarmerne lød, men omkring klokken 
18.30 var det, som sagde et eller andet: »»Du 
skal gå ud nu!«. Det var som fik jeg en eller an¬ 
den Impuls . . . « 

Et fantastisk syn 

Nåslund gik hen til døren, åbnede den og kig¬ 
gede ud. Dér mødte ham et fantastisk syn. Om¬ 
kring 15 meter fra stationsbygningen, i en dal- 
sænkning, stod et kæmpestort fartøj. Han opgi¬ 
ver diameteren til 150 meter, og den fyldte hele 

sænkningen neden for senderbygningen. 

Fartøjets øverste del var i niveau med jorden 
foran stationen. På denne del kunne Nåslund 
se en tunnel ind i objektet. I tunnellen lyste det 
med et g råblåt, medens resten af fartøjet lyste 
med et gråt tågelignende skær. 

Underlige væsner flød ind 
i relæstationen 

Bag fartøjet og inde i tunnellen kunne Nåslund 
se omkring ti Individer, som han beskriver på 
følgende måde: 

»De så ud som kasser man har sprayet med 
et eller andet. De lignede skyer uden faste kon¬ 
turer og ligesom flød frem over marken. De var 
ca. 130-135 centimeter høje og 30-40 centime¬ 
ter I omkreds.« 

Tunnellen i fartøjet lignede ifølge observatø¬ 
ren en tredimensional film, og han fortæller: 

»Der var en dybde i den så man ikke kunne 
se nogen afslutning. I tunnelåbningen flød 3-4 
»sukkerkassefyre ««. 

Telepatisk indtryk 

Nåslunds første tanke var at nå telefonen for at 


alarmere politiet om det indtrufne. Han skulle til 
at gå ind igen, da han følte, at han ikke burde 
gøre det. 

»Det var bare en følelse jeg fik, at jeg skulle 
stå og holde døren for dem. Jeg kunne Ikke rø¬ 
re mig ud af stedet. Jeg kunne kun stå der og 
se, hvad der skete. 7, måske 8 væsner flød ind i 
relæstationen; de passerede mig i få decime¬ 
ters afstand. Jeg forsøgte at røre ved dem, men 
kunne Ikke - en kraft holdt mig tilbage. 

Jeg fik en underlig fornemmelse af, at der 
fandtes væsner inde i de firkantede hylstre, og 
at de ville beskytte sig på denne måde. Samti¬ 
dig fik jeg en følelse af at jeg kunne være rolig, 
eftersom de ikke var farlige. 

De kasselignende væsner bevægede sig ikke 
særlig hurtigt, de nærmest flød i samme takt 
som når et menneske går. De bevægede sig Ik¬ 
ke og manglede både arme og ben.« 

Nåslund hørte ingen lyde, da de »gik«; han 
mærkede heller ingen usædvanlige lugte. 

Observatøren mener, at fartøjet havde en 
højde på 5-6 meter. Den nederste del af objek¬ 
tet kunne han ikke se, idet den var gemt i dal- 
sænkningen neden for stationen. Fartøjets kon- 

turer var ligeså tågede som de kasselignende 
væsners.* 

»Det lyste fra fartøjet, som når varm luft frigø¬ 
res i kolde omgivelser. Der lød en svag susen, 
hvilket var den eneste lyd, jeg hørte«, fortæller 
Nåslund og fortsætter: 

»Jeg var så påvirket af væsenerne, at jeg ikke 
havde nogen fri vilje. Jeg følte det, som blev jeg 
styret af disse individer. Jeg vil tro, de opholdt 
sig i stationen mellem fem og ti minutter«. 

Inden fartøjet lettede, lukkede tunnellen I ma¬ 
skinens spids sig, efter at de kasselignende 
væsner sugedes ind i selve tunnellen. Herefter 
lettede den og fløj i nordlig retning mod Vånnås, 
og Nåslund kunne følge den et stykke tid 
med øjnene. 

Alarmerede politiet 

Da maskinen forsvandt, slap fortryllelsen, og 
Nåslund gik ind i opholdsrummet og ringede til 
betjent Hans Håggblad i Trehdrningsjd. Hågg- 
blad tog Nåslunds beretning alvorligt, men 


*) Umiddelbart lyder de angivne mål helt for¬ 
kert: 150 meter i diameter og 5-6 meter i 
højden. 

SUFOIred. 


UFO-SIGNALER 

TOKYO: En japansk radiostation vil fredag 
opsende røde, hvide og blå lyssignaler 
over Tokyo i håb om at tiltrække uidentifi¬ 
cerede flyvende genstande (UFOer). Kort¬ 
bølgeselskabet Nihon - den eneste japan¬ 
ske station der benytter høje frekvenser - 
forklarer, at anvendelsen af farvede blink¬ 
signaler allerede har været anvendt i USA 
som middel til at tiltrække nogle af de 
UFOer, der menes at flyve rundt om Jor¬ 
den. (RB-AFP) 

Kalundborg Folkeblad, 
21. febr. 78. 


kunne ved en kontrol udenfor ikke se noget 
usædvanligt. Han kan fra sin bopæl se relæsta¬ 
tionens mast, og det, at han intet så, skyldes 
sikkert, at fartøjet var forsvundet længe før. 

Kjell Nåslund ringede også til senderstatio¬ 
nen i Sundsvall, men der lo man kun af hans 
beretning, og han fortæller: 

- Alle spørger, om jeg var ædru. Jeg vil der¬ 
for betone, at jeg både var ædru og i psykisk 
balance, samt at jeg ikke var træt. Nogen nær¬ 
mere forklaring på hvad jeg så har jeg ikke. Det 
skete bare som fortalt. 

Bagefter kunne det konstateres, at fartøjet Ik¬ 
ke havde efterladt nogen aftryk i sneen i sænk¬ 
ningen. Den havde tydeligvis svævet parallelt 
med jorden ved foden af stationen. Niveaufor¬ 
skellen er 15 meter, og den kommer meget 
brat. Det eneste fysiske spor af denne landing 
år 1969 er et fyrretræ, der stak op over den 
øvrige sparsomme vegation af små løvtræer. 
Den øverste del af trækronen var klippet over. 
Den er tre tommer tyk i toppen og var klippet i 
samme højde som jordniveauet uden for stati¬ 
onsbygningen. 

Kilde: UFO-Information 1/1978 
Artiklen: Carl-Anton Mattsson og Thor¬ 
vald Berthelsen 
Illustrationer: Carl B. Voss 

C.H. 


stor UFO-utstallning 
hela sommaren i K6ping 

Från mitten av juni, hela juli och in i augu¬ 
st! visas en stor UFO och rymdforsk- 
ningsutstållning i Kdping dagligen. 
Utståliningen riktar sig till bl. a. UFO- 
intresserade semesterfirare från hela 
Skandinavien. 

Utdver den traditionella utstållningsfor- 
men finns bl. a. en UFO-modell på plats, 
5,5 meter i diameter och vågande 250 kilo, 
och UFO-Sveriges stillfilm kommer att vi¬ 
sas flera gånger dagligen. En hel del unikt 
material, som aldrig tidigare visats, våntas 
in! 

Intresserade bedes ringa Kdpings kom- 
muns våxel, telefon 0221/13700 fdr Infor¬ 
mation om dppethållande och utståll- 
ningsplats. 

OPERATION MAINBRACE 


/ forrige nummer af UFO-NYT fortalte vi om den amerikanske fotograf Wallace Litwin, der om bord 
på hangarskibet »Franklin D. Roosevelt« fotograferede et uidentificeret objekt i himmelrummet 
over Atlanterhavet under den store NATO-flådeøvelse »Operation Mainbrace« i 1952. 

Den daværende danske forsvarsminister Harald Petersen fortalte i Radioens Aktuelt Kvarter den 
11. september 1952, at flådeøvelsen skulle gennemføres for at sikre, at de forskellige landes for- > 
svarsstabes arbejde ikke blot var papirarbejde, men at de udarbejdede planer også kunne anven¬ 
des i praksis. Øvelsen udspilledes i dagene 13.-25. september 1952 og omfattede enheder fra 
mange NATO-lande. For Danmarks vedkommende foregik de vigtigste dele af øvelsen i farvande¬ 
ne omkring Bornholm. Derudover var de helt store flådemanøvrer henlagt til Nordsøen og Atlanter- * 
havet. 

I det følgende vil vi gennem samtidige avis-citater præsentere nogle af de begivenheder, der også 
kom til at præge »luftrummet over Danmark« under og efter denne stort anlagte NA TO-flådeøvelse. 


Politiken 17-9-52: 

»Flyvende trekant« 
under flådeøvelsen 

Har en trekantet pendant til den berømte »fly¬ 
vende tallerken« pludselig blandet sig i NATO- 
øvelserne? En nøgtern og prøvet dansk flåde¬ 
officer, der tilmed i sin fritid beskæftiger sig 
med astronomi og ikke kan henføre sine iagtta¬ 
gelser til denne videnskab, er i dag tilbøjelig til 
ikke at ville afvise eksistensen af nye mekani¬ 
ske himmellegemer af »tallerken«-kategorien 
efter hidtil at have afvist dem som nonsens. 

Baggrunden er en yderst mystisk tildragelse 
henimod midnat mellem søndag og mandag I 
farvandet ca. ti sømil nord Hammerodden fyr 
på Bornholm, hvor kaptajnløjtnant G. Smidt- 
Jensen som næstkommanderende befandt sig 
om bord på den danske kystjager »Willemoes«, 
der deltager i NATO-øvelsens bornholmske 
afsnit. 

Kaptajnløjtnanten, der er en stout sømands¬ 
type med bølgende rødt fuldskæg, fortalte, 
hvorledes både han selv og flere andre på bro¬ 
en pludselig hørte en skarp hvislen fra den sep¬ 
tembermørke himmel og umiddelbart derefter 
så et trekantet monstrum komme farende gen¬ 
nem luften i retning sydøst-nordvest. »Den fly¬ 
vende trekant«, denne form antog fænomenet, 
udsendte kraftige grønlige lys og havde lysen¬ 
de haler af ild efter sig. Højden var det umuligt 
at bestemme, derimod anslog man farten til at 
ligge omkring 1500 km i timen. 

Kaptajnløjtnant Smidt-Jensen erklærede ba¬ 
gefter, at synet havde gjort et uhyggeligt indtryk 
ikke blot på ham selv, men også på de andre. 


som observerede det, deriblandt en køben¬ 
havnsk pressefotograf, der befandt sig på bro¬ 
en samtidig. Som amatør-astronom mente 
Smidt-Jensen, at kunne fastslå, at trekanten ik¬ 
ke var et himmellegeme, og et allieret fly kunne 
den heller ikke være. Så godt mener han at be¬ 
herske fjernkendingen af fly. Mærkværdigt var 
det også, at »trekanten« skulle dukke op lige 
midt i Øster sø-øve! sen. 

Rapporteret til NATO- 
hovedkvarteret 

Smidt-Jensen aflagde rapport til chefen om 
bord. Kaptajnløjtnanten var nok forberedt på, 
at jager-chefen ville afvise iagttagelsen som fri 
fantasi, men medvidnernes forklaring stemte 
overens med Smidt-Jensens, hvorefter jager¬ 
chefen i går via søværnskommandoen i Køben¬ 
havn lod en rapport gå videre til NATO- 
øvelsens hovedkvarter. Her synes man nu 
stærkt optaget af det natlige syn, som i øvrigt 
også skal være iagttaget fra andre marinefar¬ 
tøjer i nærheden af »Willemoes«. Civis. 

United Press, Associated Press, 15-9-1952. 


Politiken 22. september 1952: i 

(tallerken- 

Politiken 22-9-52: 

»T allerken«-my8tik 
over Nord-England 

London, søndag. (RB-Reuter). 

Alle Londons blade bringer i dag beretninger 
om »flyvende tallerkener«, som skal være iagt¬ 
taget over England under manøvren Main Bra- 

ce, og det engelske luftvåbens sagkyndige er i 
øjeblikket i færd med at studere rapporter fra ti 
erfarne officerer og menige, som næsten sam¬ 
stemmende i alle detaljer har fortalt om en »fly¬ 
vende tallerken«s udseende og opførsel over 
en flyveplads. 

Svenskers oplevelse 

Det er anden gang i løbet af en uge, at europæi¬ 
ske observatører, der er kendt med flyvende 
genstande, har set »tallerkener«. Den tidligere 
svenske militærflyver Ture Innala Iagttog i lør¬ 
dags I Midtsverige »en sneplovformet sky, der 
med røg boblende fra halespidsen bevægede 
sig tværs over himmelen med kolossal fart og i 
meget stor højde«. 

Innala tilføjede, at genstanden afkastede en 
blå-grøn skinnende flage, der ændrede kurs og 
forsvandt lige så hurtigt i den modsatte retning. 
Hans hustru erklærede, at hun så det samme 
fænomen. 

Jetjager forfulgt 

»Sunday Dispatch« bringer I dag et interview 
med nogle af de Royal Air Force-officerer, der 
så »en sølvhvid genstand forfølge en »Meteor«- 
jetjager over Yorkshire I Nordengland«. Office¬ 
rerne var netop kommet ned efter at have del¬ 
taget i en af »Main Brace«-øvelsens flyvninger. 
Den 31-årige flyverløjtnant John W. Kilburn har 
til avisen afgivet en yderst detaljeret beretning 
om »tallerken«fænomenet. Han havde sammen 
med sine kolleger iagttaget »noget der adskilte 
sig fra alt andet, jeg nogen sinde har set under 
3700 timers flyvning under mange forskellige 
vejrforhold.« 

Sølvskinnende og cirkel¬ 
rund genstand 

Det var i fredags kl. 10.53. »Meteor«-jageren 
var ved at komme ned fra ca. 5000 fods højde. 
Der var klar himmel med solskin og ubegræn¬ 
set sigtbarhed. »Meteor«-jageren fløj I retning 
fra øst til vest, da jeg bemærkede en hvid gen¬ 
stand på himmelen. Den var sølvskinnende og 
cirkelrund og befandt sig ca. 1000 fod oppe og 
ca. fem engelske mil bagved flyvemaskinen. 
Det så ud, som om den bevægede sig med en 
langsommere hastighed end flyvemaskinen, 
men den befandt sig på samme kurs. 

Løjtnanten udtalte, at den runde skive i nogle 
få sekunder skød fremad med jævn hastighed 
for derefter at påbegynde en nedstigning, mens 


den samtidig svingede som et pendul. 

Da »Meteor«-jageren vendte for at lægge an 
til landing, så det ud som om genstanden for¬ 
fulgte den, men efter få sekunder standsede 
den nedfarten og blev hængende i luften rote¬ 
rende om sin egen akse. Så accelererede den 
og skød med en ufattelig fart mod vest, foretog 
en drejning mod sydøst og forsvandt. 

Så stor som Jet-fly 

Løjtnanten anslog genstandens størrelse som 
svarende til en jet-maskine af »Vampire«-typen 
og tilføjede, at alle hans kolleger var lige så 
overbevist som han selv om, at der var tale om 
en massiv genstand. 

Der er ikke den ringeste mulighed for, at den 
genstand, vi observerede, kan have været 
en røgring eller et fænomen, der skyldes 
udblæsnings-dampene fra en jet-maskine. VI 
er også sikre på, at det ikke var en af det mete¬ 
orologiske Instituts vejrballoner. Den fart, hvor¬ 
med genstanden forsvandt, udelukker helt 
denne mulighed, sagde RAF-løjtnanten. 

De andre medlemmer af flyvemaskinens be¬ 
sætning støttede Kilburns udsagn i alle detal¬ 
jer. 

Er det forklaringen? 

Ifølge London-bladet »Sunday Pictorlal« har 
luftfartsministeriet fremsat følgende kommen¬ 
tar til fænomenet: 

»VI tror ikke på flyvende tallerkener. Den her 
omtalte kan være fremkaldt af et søgelys an¬ 
vendt I en dagøvelse - et optisk bedrag forårsa¬ 
get af reflekterende lys.« 


Politiken 28-9-52: 

Det spøger i luften 
over Karup 

»Cirkelrunde genstande med ildhale« ob¬ 
serveret 

Holstebro, lørdag. 
Politiken privat. 

På flyvestationen Karup har man hidtil stillet sig 
skeptisk overfor meddelelserne om »flyvende 
tallerkener«, men nu tror man på, at der - som 
presseofficeren, kaptajnløjtnant Overgaard 
Mikkelsen, udtrykte det - er »noget spøgeri i 
luften«. Nogle af flyvestationens radarfolk så 
forleden aften en cirkelrund genstand efterfulgt 
af en ildhale passere flyvestationen I stærk ha- 

stighed I retningen vest-øst. Det er agtværdige 
og ædruelige folk, der iagttog fænomenet, så 
der er ingen grund til at drage deres oplysnin¬ 
ger I tvivl, siger kaptajnløjtnanten. 

Politiker) 29-9-52: 

Hvad i alverden var det, 

* titusinder så? 

Et mystisk flammende fænomen jog i aftes på 
få sekunder over himmelbuen og iagttogesfra 

I utallige steder landet over, hvor titusinder af 

mennesker undrede sig: Hvad var det? Var det 
flyvende tallerkener, et meteor eller hvad? 

Ingen ved det med bestemthed, men utallige 
samstemmende beretninger, som kort efter be¬ 
givenheden, der fandt sted få minutter over kl. 
18.30, begyndte at strømme Ind til PolitIken, sy¬ 
nes at afvise muligheden af et meteor. Beskri¬ 
velserne er alt for overensstemmende, og be¬ 
retterne er for manges vedkommende - lærere 
og ingeniører - så fortrolige med stjerneskud 
(meteorernes manifestationer), at denne mulig¬ 
hed synes at kunne skydes tilside. 

Desværre var den astronomiske sagkund¬ 
skab i København i aftes ikke til at få fat på, og 
det samme oplyser vor Arhus-redaktion var til¬ 
fældet i Arhus. På Kastrup Flyveplads havde 
flyveledelsen ikke selv iagttaget noget. Men 
man havde haft mange opringninger. Flyvevåb¬ 
nets ledelse på Værløse Flyveplads havde ikke 
selv iagttaget noget, men har modtaget talrige 
rapporter, der nu går videre til flyvevæsenets 
øverste chef. 

Fænomenet dukkede op kl. 18.32-18.33 - tids¬ 
punktet er praktisk taget ens i alle meldinger 
fra hele landet. Der foreligger observationer fra 
det østlige Sjælland, øst for en linje Vording- 
borg-Roskilde, fra Nakskov og fra Arhus- 
Grenå-området og fra Sønderborg. Også fra 
Fyn og fra Skaane forelå meldinger. Utvivlsomt 
kan man sige, at tusinder af mennesker over 
hele landet har »set noget«. 

^ Hvad så folk: Beskrivelserne varierer, men 

alle mener, det er noget usædvanligt. Vi skal 
søge at uddrage enkelthederne af de mange 
beretninger fra de mere end 150 mennesker, 
der har ringet os direkte op. 

Iagttagerne synes alle at haveset mod syd og 
har da set genstanden bevæge sig i retning fra 
vest mod øst, enkelte mener, at den bevægede 
sig lidt mere mod nordøst, men i flere af disse 


tilfælde savnes oplysning om, mod hvilket ver¬ 
denshjørne iagttageren selv så. 

Formen af genstanden: En del beskriver den 
blot som »lysende«, men der er mere detaljere¬ 
de oplysninger: Rund som en skive på højkant: 
aflang, bredere foran og afsmalnende; torpe¬ 
doformet eller cigarformet; men alle mener, 
den havde en hale, som var lige så lang som 
genstanden selv. 

Farven: Lysende, stærkt hvidligt lys på krop¬ 
pen, halen noget mere gullig, klart koldt lys; 
skinnende omtrent som Månen; lignede en fly¬ 
vemaskinevinge ramt af en lyskasters stråler; at¬ 
ter andre mener halens lys var blåligt, grønligt 
eller skiftede over i det orange. 

Bemærkelsesværdigt er det, hvor nøje be¬ 
skrivelserne passer, bortset fra forholdsvis få 
uoverensstemmelser. Om genstandens højde 
siger alle beretninger på nær én, at den passe¬ 
rede »under Månen« og forsvandt i en sky. 

Talrige bilister har set fænomenet på hjem¬ 
vejen fra Nordsjælland, under ideelle forhold, 
hvor de i kuperet terræn er kørt sydpå. 

En ingeniør, der var på hjemvejen, standsede 
op på Strandvejen ved Nivå lige syd for Lynge- 
bækgård. Han iagttog fænomenet ca. 10 se¬ 
kunder, mener han. Halen syntes godt dobbelt 
så lang som kroppen. Farven omtrent midt mel¬ 
lem hvidglødende og rødglødende. Halen var 
noget rødere end selve kroppen. Hans iagtta¬ 
gelser er meget præcise, men differerer fra alle 
andre ved at han så genstanden passere over 
himlen oven over Månen. 

Hans genstand forsvandt også ind i en sky, 
men han kunne »følge skæret« og syntes at 
genstanden drejede opad og bort fra ham. 

Med bevægelsen »bort« stemmer han over¬ 
ens med en arkitekt, som så fænomenet fra 
Gilleleje. Denne synes, den »svingede ind i 
rummet, bort fra tilskuerne og steg«. 

En anden ingeniør, der så genstanden ca. 1 
km syd for Rågeleje, beskriver den som cigar¬ 
agtig formet, næsten som tværsnittet af en fly¬ 
vemaskinevinge. Den lignede en flyvemaskine 
stærkt oplyst af en lyskasters strålebundt. 

løvrigt er det bemærkelsesværdigt, at samtli¬ 
ge, der har rapporteret deres iagttagelser til 
Politiken er enige om, at der ikke hørtes en lyd. 
Kun én eneste mente at have hørt en fløjtelyd, 
men om dens forbindelse med fænomenet kan 
man intet sige. 

Farten og højden er der mærkeligt nok kun 
meget få, der har søgt at beskrive. Holdepunk- 

ter hertil er jo også vanskeligt at finde, når af¬ 
stand og størrelse er ukendt. Men flere bruger 
samme udtryk: hurtigere end en meget hurtig 
flyvemaskine - hurtigere end en hurtig jetjager. 
Det er altså rent subjektive indtryk. Men da 
genstanden har været meget langt fra iagtta¬ 
gerne - det må den have været, hvis den er set 
samtidig over praktisk taget hele landet - bety¬ 
der dette, at dens fart må have været ganske 
enorm; vi kender jo alle, at jo længere en flyve¬ 
maskine er væk, jo langsommere synes den at 
flyve, dens forskydning i forhold til kendte nære 
genstande er mindre og mindre, jo længere 
den kommer væk. 

Det er et interessant fænomen, man her har 
været vidne til, og om det er muligt at give en 
forklaring, vil den sikkert blive interessant. Et 
almindeligt himmelfænomen har det afgjort Ik¬ 
ke været. 


Politiker! 30-9-52: 

utvivlsomt en ildkugle, 
som titusinder så! 

Det pragtfuldt lysende himmelfænomen, der 
søndag aften for øjnene af titusinder fra Stock¬ 
holm og Gøteborg I nord, ned over Danmark til 
Nordtyskland trak en flammende bane vandret 
over himmelhvælvet fra øst til vest, har utvivl¬ 
somt været en ildkugle.*) 

Det er meteor-eksperten blandt vore astro¬ 
nomer, observator Axel Nielsen, Ole Rømer 
Observatoriet I Aarhus, der udtaler dette over¬ 
for Politiken. Desværre, siger han, så jeg ikke 
selv fænomenet. Men alle oplysninger stemmer 
med en »normal« ildkugles opførsel. 

Før man har langt mere præcise oplysninger, 
er det svært nøjere at bestemme meteorens 
bane. Men da den efter de forskellige frem¬ 
komne oplysninger er passeret lige under Må¬ 
nen, og da Månen på det pågældende tids¬ 
punkt stod ca. ti grader oppe på himlen, kan 
man, såfremt meteorens bane har fulgt nogen¬ 
lunde den tyske nordkyst, omtrentlig beregne 
dens højde til 25-30 km over jordens overflade. 

Nu må man Ikke tro, at det voldsomme lys og 
fænomenets strålende karakter betyder, at me¬ 


*) NB: I artiklen fra 29/9 beskrives retningen 
som »fra vest mod øst«! 


teoren selv har været en kæmpe, et bjerg af 
sten. For selv en lille sten giver en stor Ildkugle. 
Det, man ser, er den glødende luft, der står om 
stenen på dens bane gennem atmosfæren. 
Man vil huske den pragtfulde ildkugle, der 2. 
oktober I fjor passerede over Danmark og faldt 
ved Arhus. Den kunne ses fra Våxjd og Gotland 
i Sverige og Sydnorge og over hele Danmark. 
De to stykker, vi fandt, var som en knyttet bar- 
nehånd og som en voksen hånd. Og stjerne¬ 
skudene forårsages af partikler, der blot er som 
knappenålshoveder. 

- Meteorernes hastighed? 

- Kan ligge på 30-50 km I sekundet! (d.v.s. 
108.000-180.000 km i timen!). Deres højde kan 
variere fra denne meteors anslåede højde på 
25-30 km til omkring 100 km. 

Jo lavere over horisonten, jo kraftigere må 
lysfænomenet være, forat lysskinnet kan træn¬ 
ge igennem en længere strækning af luften, 
modsat jo højere på himlen fænomenet optræ¬ 
der, jo stærkere lyser den samme effekt. 

Meteorer er kosmiske partikler af vidt for¬ 
skellig størrelser - fra støvfnug og knappenåls¬ 
hoveder og opefter. Men det hyppigste er små 
sten, og den voldsomme fart, de har, giver en 
kolossal energimængde, der omsættes I vold¬ 
somme lysfænomener, når gnidningen mod 
luften opvarmer denne og stenen, der ude fra 
verdensrummet omtrent har dettes temperatur, 
nær det absolutte nulpunkt, minus 273,6 gra¬ 
der. 

Kæmpe-meteorer er undtagelser 

Kæmpe-meteorer er undtagelser, men ikke 
ukendte. I Arizona findes således et vældigt 
krater, slået I forhistorisk tid af en sådan kæm¬ 
pemeteor. Og i 1908 faldt en lignende I Sibirien, 
hvor et vældigt krater blev slået, og skoven I ki¬ 
lometervide afstande blæstes om af lufttrykket. 

De mange, der så det mærkelige og smukke 
fænomen, må trøste sig med, at det ikke var en 
flyvende tallerken, men et naturfænomen, der 
varede få sekunder. I øvrigt fortæller observa¬ 
toren, at ildkugler kan efterlade sig lysspor i at¬ 
mosfæren, og at disse lysspor er set stående 
på himlen op til en halvtimes tid. 

I øvrigt blev lysfænomenet ogsåsetaf passa¬ 
gererne i den maskine fra London, der skal lan¬ 
de kl. 18.50. Grosserer Victor B. Strand har for¬ 
talt »Ekstrabladet«, at synet var så kraftigt, at 
man et øjeblik troede, det var ’noget’, som var 
ved at kollidere med maskinen; et indtryk, som 

naturligvis hænger sammen med, at man i den 
højde, maskinen gik i, mangler holdepunkter 
for en afstandsbedømmelse i modsætning til 
iagttagere på jorden. 

»Gdteborgs Posten« beretter om et ejendom¬ 
meligt fænomen, man så der natten mellem lør¬ 
dag og søndag fra kl. 23.40 til over kl. 02.00: Tre 
t lysende genstande, som bevægede sig i for¬ 
skellige retninger. Vi nævner dette for hr. Axel 
Nielsen, der siger, at det i hvert fald næppe kan 
have været meteorer eller Ildkuglespor at døm- 
> me efter det tidsrum, man kunne iagttage fæ¬ 
nomenet. 

Flyvende tallerkener eller hvad? Ja, hvem 
ved. Men engang skal vel også denne gåde lø¬ 
ses. -r. 


Men hvad var nu det? 

Sønderborg, mandag. 
Polltiken privat. 


Den genstand, der i aftes blev iagttaget over 
hele landet var ikke det eneste fænomen på 
himlen. Ved 23-tiden i aftes har adskillige søn- 
derborgere set en anden genstand bevæge sig 
ganske langsomt over himmelhvælvingen over 
Sønderborg-bugten. Midt igennem den stod en 
blændende hvid lysstråle, der oplyste det un¬ 
derliggende landskab mere end almindeligt 
måneskin. Genstanden kunne ses 15-10 minut¬ 
ter, og på et givet tidspunkt foretog den en drej¬ 
ning om sin egen akse og antog cigarform. 


Hangarskibet >»Franklin D. Roosevelt« 


Foto: DS Navy 

Nationaltidende/Dagens Nyheder 30-9-52: 

Dansk pilot mener at have 
været 500 m fra »Tallerken« 

Beretter om, hvorledes han kom i nærhe¬ 
den af søndagens raketlignende fænomen 
under flyvning fra Sønderborg til Odense 
I løbet af dagen i går fremkom en mængde nye 
beretninger fra mennesker, som søndag aften 
har iagttaget et eller flere lysende himmelfæno¬ 
mener af mystisk karakter. 

Den hidtil interessanteste iagttagelses¬ 
beretning kommer fra privatflyver B. Jensen, 
Sdr. Boulevard 47, Odense, som ikke alene for¬ 
tæller, at han i luften fra sin maskine har set fæ¬ 
nomenet, men også anslår, at han kun har væ¬ 
ret ca. 500 meter fra det. 

Den odenseanske flyver gjorde sin iagttagel¬ 
se under en flyvetur fra Sønderborg til Odense, 
og han beretter: 

Mindede om raket 

- Jeg startede ud på eftermiddagen fra Sønder¬ 
borg i en KZ 3-maskine og steg på grund af 
usigtbart vejr op i 1200 meters højde, så jeg 
kom over skyerne. 

Midtvejs mellem Als og Fyn fik jeg med eet 
øje på en mystisk genstand, som kom fra syd¬ 
øst og krydsede min kurs for at fortsætte i 
nordøstlig retning. Den mindede mig om en ra¬ 
ket, men havde en vandret bane og udsendte et 
stærkt grønligt lys. Desuden havde den meget 
kraftige hvide spor efter sig - nærmest som en 
hale, der var ca. fem gange så lang som selve 
genstanden. 

Gav rystelser i maskinen 

Jeg så den præcis kl. 17.22, og i det samme 
mærkede jeg ret voldsomme rystelser I min 
maskine, hvilket dog kan skyldes, at der på det 
tidspunkt herskede en temmelig stærk opvind. 
Den lysende genstand bevægede sig i ca. 1700 
meters højde, altså 500 meter over mig, og jeg 
vil anslå dens hastighed til at være omkring 
1000 kilometer i timen; men da jeg hverken 
kender fænomenets størrelse eller dets nøjagti¬ 
ge afstand fra mig, er dette naturligvis rent gæt¬ 
teværk. 

Jeg havde lejlighed til at studere genstanden 
i ca. 15 sekunder, fortæller Odense-flyveren vi¬ 
dere; så var det, som eksploderede den i et 
glimt, hvorefter den med meget stærkt forøget 
fart forsvandt ind i skydækket. Det lykkedes 


mig ikke siden at få øje på den, og nogen forføl¬ 
gelse var der selvfølgelig ikke tale om med den 
fart, den havde på. 

Jeg er bombesikker på, udtaler B. Jensen, at 
det, jeg har set, enten er et afskudt projektil el¬ 
ler et eller andet selvstyret fænomen. Da jeg 
landede på Beldringe Flyveplads ved 18.20- 
tiden, så jeg en lignende genstand over plad¬ 
sen. Den havde en snorlige kurs og en hastig¬ 
hed af 1000-1500 kilometer. Også den havde 
en lang hvid hale efter sig og forsvandt som i en 
eksplosion efter fem sekunders forløb. 

Odense-flyverens oplysning om, at der har 
været to lysende fænomener over Danmark i 
søndagens løb, bekræftes af en række andre 
beretninger, og ydermere fortæller en forret¬ 
ningsmand i Sønderborg, at han og hans kone 
søndag ved 23-tiden i flere minutter iagttog en 
»»tallerkenagtig« genstand, gennemskåret af to 
lysstriber, som dannede et kors. 

Fra Stockholm rapporteres, at et lysfæno¬ 
men er iagttaget søndag kl. 18.35 flere steder I 
Sverige. Det drejer sig antagelig dm et meteor, 
meddeler den svenske forsvarsstab, som har 
foretaget en undersøgelse i samråd med 
Stockholms Observatorium. 


Ekstra-Bladet 12. november 1952: 

Mystisk himmelfænomen 
observeret over en time 

Trafikassistent Svend B. Jacobsen, Ejstrup 
Station, stod i nat kl. 00.40 på perronen og talte 
med landbrugsmedhjælper Svend Lund, Gel¬ 
balle, da de pludselig fik øje på et cirkelrundt 
himmellegeme, hvis position var syd - en streg 
vest - i nærheden af Syvstjernen, men lidt lave¬ 
re liggende. 

Genstanden drejede sig om sin egen akse og 
skiftede fra grønt til brandgult og stærkt rødt. 
Flere gange cirklede den som et sekstal i snæ¬ 
ver drejning. Af og til sprang den til siden I ret li¬ 
nie, ligesom en fodbold der rammer en mur og 
springer tilbage til sit udgangspunkt. 

Når den bevægede sig, stod der et lysskær 
omkring den af form som en egernhale, og den 
udsendte stærke lyskegler. 

Nøjagtig fem kvarter efter, at de to mænd fik 
øje på genstanden, forsvandt den som en 
brandgul kugle med stor hast i retning stik syd. 

Jacobsen og Lund registrerede alt, hvad de 
så i de fem kvarter, for hinanden for at kunne 

tilbagevise al tale om øjenforblændelse. 

Jacobsen fik telefonforbindelse med Lunder¬ 
skov Station, hvorfra den også blev set af flere 
rejsende på perronen, men først i det øjeblik, 
da den forsvandt ud af horisonten. 

Af teknisk karakter 

Trafikekspedienten siger, at han mange gange 
siden 1941 på sine natlige vagter har observe¬ 
ret meteorer, men denne kugle var hverken 


stjerne, meteor, flyvemaskine eller noget andet 
hidtil kendt, og der var ganske givet tale om be¬ 
vægelser af, som Jacobsen siger, »teknisk ka¬ 
rakter«. 

Der var ingen lyd I forbindelse med legemet. 
En fotograf med et godt apparat ville sagtens 
have kunnet fotografere kuglen, og, siger Ja¬ 
cobsen, det er min store sorg i dag, at jeg ikke 
fik ringet til en pressefotograf. 

Ole Henning sen. 


FOTA-ORIENTERING 

Som lovet i sidste nr. af UFO-NYT vil FOTA 
(Forskningsteknisk afd.) fortløbende orientere 
om forskellige projekter. Den forløbne tid har 
haft eet altoverskyggende »projekt«, nemlig at 
få afdelingen i gang. 

En del af tiden er gået med at Indrette et be¬ 
skedent laboratorium/værksted, med reparati¬ 
on og ombygning af bestående instrumenter 
samt anskaffelse af enkelte nye - lidt primitivt, 
men dog en begyndelse. 

Megen tid er gået med organisation, plan¬ 
lægning, gennemsyn og arkivering af ældre 
teknisk materiale fra ind- og udland, alt sam¬ 
men noget, der »bare« skal gøres! 

Et lille problembarn har vi også - mange har 
skrevet til os og bedt om tegninger og diagram¬ 
mer af detektorer - et punkt, der kan sættes fle¬ 
re spørgsmålstegn efter. De færreste fortæller, 
hvor velbevandrede de er i elektronikken - skal 
de have en simpel tegning, eller skal det være 
et mere kompliceret diagram med spoler, tran¬ 
sistorer og integrerede kredse? Har de mulig¬ 
hed for selv at fremstille trykte kredsløb? 

Så meget kan dog siges: vi arbejder ihærdigt 
på at fremstille en standard-detektor med for¬ 
skellige muligheder. Vi har opstillet en del krav, 
som vi søger at leve op til - ikke alle af disse er 
lige nemme at opfylde - derfor: hav tålmodig¬ 
hed med os, afdelingen er kun godt en måned 
gammel! En ensartet detektortype vil desuden 
på længere sigt åbne mulighed for relative 
sam menligningsmålinger. 

Der er kommet mange henvendelser, både 
med tilbud og ønsker om assistance; det tager 
tid at behandle hver enkelt, men vi søger efter 
bedste evne at besvare alle forespørgsler. 

Et par rapporter er taget under »teknisk be¬ 
handling«. Den ene af disse omtales udførligt 
andetsteds i bladet. 

Vedrørende projekt »varslingskæde« arbej¬ 


des der i øjeblikket på at finde den mest effekti¬ 
ve løsning. Forskellige muligheder behandles, 
og vi håber at kunne plukke fra de bedste for¬ 
slag, således at der snart kan komme en udførlig 
orientering om dette projekt. 

FOTA/B.Aa. 


UFO’er PÅ RADAR 

Bogen »UFO’er på Radar«, som blev udgi¬ 
vet af SUFOl for 2 år siden som det første 
SUFOI-EXTRA-hæfte, blev udsolgt på re¬ 
kordtid. 

Imidlertid har vi fremstillet et beskedent 
ekstraoplag, som nu sælges til fordel for 
SUFOI’s nye forsknings-tekniske arbejde, 
som vi venter os meget af I den kommen¬ 
de tid. 

Dette er absolut sidste chance for at sikre 
sig denne koncentrerede viden om pro¬ 
blematikken omkring emnet UFO’er på 
radar. 

Oplaget er kun på I alt 30 stk., så det er om 
at være hurtig! 

60 sider i A4-format - rigt illustreret 
SUFOI-medlemspris kr. 25,- frit tilsendt 
frit tilsendt 

(Pris for ikke-medlemmer kr. 30,- inkl. 
forsendelse) 

Bestil venligst pr. giro 9 11 77 25 - 
SUFOl, 

Postboks 6, 

2820 Gentofte 

- og skriv »UFO’er på Radar« på talonen 
til modtageren. 

rumfarts 

- notitser 


ved Flemming Ahrenkiel 


JAPANSK SATELLIT: Den 14. december 77 
opsendtes den japanske kommunikations¬ 
satellit CS fra Kennedy Space Center i Florida. 
Satellitten er en af de største, der nogensinde 
er opsendt ved hjælp af bæreraketten Thor/- 
Delta 2914. Satellitten er ca. 350 cm lang og 
218 cm i diameter. Ved starten vejede satellit¬ 
ten 676 kg, og når den har placeret sig i sin en¬ 
delige, geosynkrone bane, er vægten blevet re¬ 
duceret til 340 kg, idet den har forbrugt en del 
medbragt raketbrændstof til banekorrektioner. 
Satellittens opgave er at fungere som mellem¬ 
station for telefon- og TV-signaler mellem de 
japanske øer. 

A/.A/. 244/77 


NASA 1978: På nuværende tidspunkt har NA¬ 
SA planlagt 25 opsendelser i løbet af 1978. Et 
par af de mest interessante bliver sikkert op¬ 
sendelsen af Pioneer Venus A og Venus B. Ve¬ 
nus A forventes opsendt i maj 78 og skal brin¬ 
ges i bane om Venus. Venus B, den såkaldte 
Venus-bus, indeholder én stor og 3 mindre, 
identiske sonder, der alle skal undersøge 
Venus-atmosfærens nederste lag under deres 
passage mod overfladen. 

N.N. 256/77 


Pioneer Venus Multiprobe »bussen« med de 3 
små og 1 stor sonde forrest. Den cylindriske del 
af Orbiter-delen er dækket af solceller. 



Model af Pioneer Venus skubbes hen ti I afprøv¬ 
ning i et vakuum-kammer i Hughes Aircraft 
Company. 

JOP-MISSION: NASA har foreløbig udvalgt 
114 videnskabsmænd, der skal medvirke ved 
den såkaldte Jupiter-Orbiter-with-Probe missi¬ 
on, der skal iværksættes i 1981-82. Projektet 
omfatter afsendelsen af en dobbelt-sonde mod 
Jupiter, hvor den ene sondedel går i bane om 
Jupiter, og den anden del sendes ned mod pla¬ 
netens overflade. 

Skønt andre sonder tidligere har passeret el¬ 
ler vil passere Jupiter, giver JOP-projektet for 
første gang muligheder for at foretage både di¬ 
rekte målinger og målinger på afstand af den 
store planet, dens omgivelser og måner. Målin¬ 
gerne kan yderligere foretages I et længere 
tidsrum og fra forskellige banepositioner. 

Orbiter-delen, der skal blive i bane om Jupi¬ 
ter i mindst 20 måneder, og sonden, der sen¬ 
des ned gennem atmosfæren, skal bringes i 
bane om jorden ved hjælp af rumfærgen, og 
startes fra en bane om jorden på sin knap 3 år 
lange tur til Jupiter. Først når dobbeltsonden er 
ca. 55 dages rejse fra Jupiter, skilles satellitten i 
en Orbiter- og Probe-del, der derefter vil tage 
sig af hver sine opgaver. Det forventes, at 
Probe-delen vil kunne transmittere sine data til¬ 
bage til jorden via Orbiter i ca. 30 min., der er 
den tid, man venter Probe-sonden vil overleve 
under sin tur ned gennem Jupiters atmosfære. 

Sp. 19/12 


INTELSAT IV-A: Den femte Intelsat IV-A kom¬ 
munikationssatellit opsendtes den 6. januar 78. 
Satellitten vejede 1515 kg ved opsendelsen og 
skal anvendes som relæstation i Stillehavsom¬ 
rådet. Satellitten er konstrueret til at klare mere 
end 6000 telefonsamtaler og 2 TV-programmer 
på samme tid. Intelsat-satellitterne ejes af den 
Internationale Telekommunikations-Satellit Or¬ 
ganisation, der omfatter 101 nationer. 

N.N. 250/77 

PIONEER 11 OG SATURN: Pioneer 11 vil pas¬ 
sere lige uden for Saturns ringe ved mødet med 
kæmpeplaneten i 1979. Sonden vil passere 
ringkanten i en afstand af 30.000 km og vil der¬ 
efter svinge ind under ringene og ved passagen 
nå ind på en afstand af 25.000 km fra Saturns 
overflade. Man har korrigeret Pioneer’s bane til 
en udvendig - i stedet for som tidligere planlagt 
en indvendig - ringpassage, for på denne måde 
at kunne anvende Pioneer som en slags stifin¬ 
der for de to Voyager-rumskibe, der nu er på 
vej mod Saturn. 

Pioneer 11 vil passere Saturns ring-kant I ca. 
samme afstand som forventes anvendt ved 
Voyager 2’s bane, når denne sonde ved hjælp 
af Saturns tyngdekraft slynges mod sit næste 
mål - Uranus. 

N.N. 256/77 


Er der system i de russiske 
bemandede rumflyvninger? 

Det er der selvfølgelig. Spørgsmålet er blot, om 
vi kan finde ud af det. Der siver til stadighed 
oplysninger ud, og efterhånden er det muligt 
ved hjælp af passende analyser at komme med 
en forudsigelse af rummissionernes art og nav¬ 
nene på de kosmonauter, der deltager I dem. 

I pausen efter Saljut 1-Soyuz 11 missionen, 
der endte tragisk med de tre ombordværende 
kosmonauters død, videreudviklede man både 
Saljut- og Soyuzrumskibene. Ved Saljut er de 
mest markante ændringer omplaceringen og 
omdimensioneringen af solpanelerne og ved 
Saljut 6 tillige monteringen af en dockingport i 
»bagenden« med ændring af motorsystemet til 
følge. 

Soyuz udvikledes I 2 typer, der hver fik sin 
egen testflyvning med henholdsvis Soyuz 12 og 


Soyuz 13. Soyuz 12 var et eksempel på færge¬ 
typen, der ikke har solpaneler, men derimod 
kun kemiske batterier samt knappe forsyninger 
af livsfornødenheder. Typen har en uafhængig 
flyvetid på ca. 2 døgn. Ved sammenkobling 
med Saljut kan flyvetiden forlænges til i hvert 
fald 3 måneder. Alle senere missioner pånær 
13,16,19 og 22 har været med denne type. 

Soyuz 13 ligner mest den gamle Soyuz med 
solbatterier. Disse er dog blevet reduceret i 
størrelse. Denne type har fløjet missioner på 
indtil 8 døgn. Foruden Soyuz 13 fløj denne type 
i missionerne: 

1. Soyuz 16, der var forberedelse til ASTP 
(Apollo-Soyuz test project), var bemandet med 
ASTP back up besætningen Filiptjenko og Ru- 
kavisnikov. 

2. Soyuz 19, der var den egentlige ASTP flyv¬ 
ning, hvor Leonov og Kubasov koblede deres 
Soyuzrumskib sammen med det amerikanske 

Apollorumskib, bemandet med Stafford, Slay- 
ton og Brand. 

3. Soyuz 22 med Bykovsky og Aksjonov var 
back-up rumskib til ASTP, men havde fået 
dockingudstyret udskiftet med et østtysk mul- 
tispektralkamera, hvormed de fotograferede 
Østtyskland og Sovjetunionen. Efter ulykken 
med Soyuz 11, hvor der optrådte et pludseligt 
trykfald i kabinen, tog man konsekvensen af 
dette, og i alle senere rumflyvninger har kos¬ 
monauterne været iført trykdragter under de 
kritiske faser, herunder start og landing. Men 
dette har bevirket, at man af plads- og vægt¬ 
hensyn kun kan medføre 2 kosmonauter i 
Soyuz. 

Saljut-missionerne kan inddeles i 2 hovedty¬ 
per: Den fortrinsvis militære (m), der foregår i 
lav bane (ca. 260 kms højde) egnet for fotore¬ 
kognoscering, samt den fortrinsvis videnska¬ 
belige (s), der foregår i en høj bane (ca. 350 
kms højde), som er mere stabil end den lavere, 
m-versionen medfører en kapsel, der kan fore¬ 
tage re-entry, og på denne måde kan man sen¬ 
de udstyr tilbage til jorden (film?), også efter at 
sidste besætning er landet. 

Denne inddeling afspejles ved, at kosmonau¬ 
terne også kan inddeles i 2 hovedgrupper. An¬ 
tagelig har gruppen tilknyttet de videnskabelige 
Saljut missioner også bidraget til »solo«- 
missionerpe Soyuz 13, 16, 19 og 22. 

En anden inddeling af kosmonauterne er i pi¬ 
loter (p) og »ingeniører« (i). Denne sidste beteg¬ 


nelse dækker i princippet blot »den anden kos¬ 
monaut« uden at specificere, hvad han foreta¬ 
ger sig under missionen. Ved at lave en tabel 
med de kosmonauter, der stadig er aktive (an¬ 
tagelig er der fejl i denne liste) i en rækkefølge, 
der afspejler deres sidste opsendelse og opdelt 
i to kolonner, alt efter om kosmonauten har fo¬ 
retaget én eller flere rumflyvninger, kan man 
vurdere, hvem der skal deltage i de næste flyv¬ 
ninger. 


Udspionerer spionerne 

Gregory Roberts, sydafrikansk radioama¬ 
tør, hævder, at han er i stand til at aflytte 
signaler fra sovjetiske spionsatellitter, som 
overflyver og fotograferer sydafrikanske 
områder. Roberts siger til SARA, det syd¬ 
afrikanske nyhedsbureau, at han kan kon¬ 
vertere satellitternes signaler til fotografier 
ved hjælp af elektronisk udstyr, han har 
udviklet. De elektroniske kameraer i spi¬ 
onsatellitterne er, ifølge Roberts, så føl¬ 
somme, at de kan tage billeder af emner, 
som er mindre end to kvadratmeter store. 

Politiken, 15. apr. 78. 

Tabel: 

1 mission_ 2 eller flere missioner 


Chrunov 


NIkolayev 

? 

Shonin 


Popovich 

mp 

Lebedev 

sl+ 

Filiptjenko 

sp+ 

Artjukhin 

ml 

Rukavlsnikov 

si + 

Sarafanov 

mp 

Lazarev 

sp+ 

Djomin 

ml 

Klimuk 

sp+ 

Sholobov 

ml 

Sevastlanov 

si+ 

Aksjonov 

si + 

Leonov 

sp+ 

Sudov 

mp 

Kubasov 

si+ 

Roshdestvensky mi 

Wolinov 

mp 

Glaskov 

mi 

Bykovsky 

sp+ 

Kavaljonok 

sp 

Gorbatko 

mp 

Rijumin 

si 

Grechko 

si 

Romanenko 

sp 

Makarov 

si 

Djanebekov 

sp 

Gubarev 

sp 

Remek (CS) 

si 




Tabellen fremkommer ved, at missionerne til 
Saljut 3 og 5 har givet et Index m til kosmonau¬ 
terne; de resterende missioner har givet et s. 
som index. Både Saljut 3 og 5 var i lav bane om 
jorden og sendte begge kapsler ned. Kos¬ 
monauterne med m fløj på missionerne Soyuz 
14, 15,21,23 og 24. 

Kosmonauterne, der har fløjet med Saljut 6, 
har enten også fløjet med Saljut 4, det vil sige 
Gubarev, Grechko og Makarov (der ikke nåede 
det, fordi opsendelsen af Soyuzrumskibet mis¬ 
lykkedes), eller også har de været medlemmer 
af back-up besætningerne til ASTP, altså Ro¬ 
manenko og Djanebekov. Kavaljonok og Riju- 
min kan også have været tilknyttet Saljut 4 pro- 
jektet, derimod er tjekken Remek først ret sent 
blevet »sat på« den pågældende mission. 

Vi vil nu kigge lidt på det hidtidige forløb af 
Saljut 6 missionerne. 

Saljut 6 blev opsendt den 29.9.1977 i en lav 
bane. Få dage efter blev banen dog korrigeret 
til en højde af ca. 350 km. Den 9.10.77 opsend- 
tes Soyuz 25 med Kavaljonuk og Rijumin. Den 
planlagte sammenkobling mislykkedes, og 
rumskibet måtte lande efter kun 2 døgns op¬ 
hold I rummet. Soyuz 26 med Romanenko og 
Grechko blev opsendt den 10.12.77. De kunne 
docke (foretage sammenkobling, red.) den føl¬ 
gende dag, og det foregik ved den agterste 
dockingport. Den 20.12 foretog Grecko og Ro¬ 
manenko en rumvandring for at inspicere (man 
burde næsten sige expicere) det forreste 
dockingsystem. Man konstaterede, at dette ikke 
fejlede noget. Den 10.1.1978 opsendtes derfor 


Soyuz 27 med Djanebekov og Makarov, der 
den følgende dag koblede sammen med Saljut 
6 via den forreste dockingport. Efter fælles ex- 
perimenter (herunder vibrationstest af hele 
rumskibskomplekset) landede Djanebekov og 
Makarov med Soyuz 26 den 16.1.78. Allerede 
den 20.1. startede Progres 1 med forsyninger til 
Saljut. Progres er en speciel ubemandet versi¬ 
on af Soyuz og som følge deraf har man fået et 
ret stort tank- og fragtskib. Progres vejer 7 t 
mod Soyuz 6,5 t og kan medføre 2,3 t forsynin¬ 
ger, herunder brændstof til Saljut. Da denne 
version Ikke har varmeskjold eller andet lan¬ 
dingsudstyr, anvender man den til skralde 
spand og lader den brænde op i atmosfæren. 
Progres 1 kobledes den 22.1 sammen med Sal¬ 
jut 6 ved den agterste dockingport. Det er den 
eneste, der kan anvendes til brændstofover¬ 
førsler. Progres 1 var koblet sammen med Sal¬ 
jut i 2 uger. Den 2.3.78 opsendte man Soyuz 28 
med Gubarev og Remek. Remek er tjekke og 
var den første østeuropæiske kosmonaut op¬ 
sendt i forbindelse med Interkosmossamarbej- 
det. De koblede sammen dagen efter opsen¬ 
delsen og opholdt sig i Saljut i en uge. Den 10.3 
landede Soyuz 28 og den 16.3 landede Soyuz 
27 med Romanenko og Grechko, der dermed 
havde sat en ny varighedsrekord: 96 døgn 10 ti¬ 
mer mod 84 døgn 1 time, som Skylab-astro- 
nauterne Carr, Gibson og Pogue havde hidtil. 

Da forsyningerne i Saljut ikke er opbrugt 
endnu, og da der har været forlydender, dels 
om næsten-kontinuert bemandet flyvning med 
Saljut 6 og dels om, at en polak og en østtysker 
endnu i år skulle på rumflyvning, er det vanske¬ 
ligt at forestille sig andet end at næste fase af 
Saljut 6 projektet må starte I nærmeste fremtid. 
Der vil være mulighed for flere missionstyper, 
men der vil være brug for forsyningsmissioner 
med Progres (eller eventuelt en Saljut-Saljut 
sammenkobling; der var nogle mystiske Kos¬ 
mosflyvninger i 1977, bl. a. Kosmos 929, der 
udsendte Saljut-type telemetri og foretog om¬ 
fattende manøvrer). Da der skal være plads til 
flere interkosmosopsendelser, vil det være na¬ 
turligt, at man fortsætter, hvor man slap, altså 
en grundmission med diverse besøgende rum¬ 
skibe. Besætningerne til disse missioner vil til 
dels blive taget fra de kosmonauter, der endnu 
ikke har fløjet, men der vil sandsynligvis også 
være veteraner om bord. I tabellen er der sat et 
kryds ved de kosmonauter, der har størst sand¬ 
synlighed for at deltage i missionerne. Til 

grundmissionen antager jeg, at man vil anven¬ 
de enten Leonov, Lazarev eller Filiptjenko sam¬ 
men med Ivantjenko eller Andrejev (ASTP back 
up) og til interkosmos erfarne piloter som oven¬ 
nævnte eller Bykovsky og måske Shonin eller 
Nikolayev samt en polak og en østtysker. 


Skulle man opsende en militær Saljut senere 
på året, vil man nok se nogen af m- 
kosmonauterne i aktivitet. Men i første omgang 
koncentrerer man sig nok om Saljut 6 samt 
eventuel Kosmoljot (sovjetisk »»rumfærge«). 

CPN 


José Antdnio da Silva’s utrolige eventyr 


( 4 ) 

A. Analyse af hændelsens teknologiske aspekt. 

Dette aspekt er det, der traditionelt i UFOer ser 
flyvende maskiner der kommer fra rummet og i 
deres besætninger ser udenjordiske skabnin¬ 
ger: 

1. Beskrivelse af maskinen 
Som René Fouéré med rette bemærker, falder 
det UFO, der er tale om, uden for den beskri¬ 
velse, der er den almindelige for disse maski¬ 
ner. Denne konstatering, som umiddelbart taler 
imod en bestemt sammenhæng i fænomenets 
ydre aspekter, kan være noget chokerende for 
den del af offentligheden, som ville være tilbø¬ 
jelig til at indrømme muligheden af, at der eksi¬ 
sterede runde og strømlinede maskiner af form 
som »»flyvende underkopper«, men for alt i ver¬ 
den ikke »»flyvende djævlespil« forsynet med 
skråstænger til at forbinde de to hoveddele 
med hinanden, lidt i retning af en markeds- 
karussel. Men det må ikke tabes af syne, at selv 
om den cirkulære form, foroven forsynet med 
en kuppel, er den oftest beskrevne, findes der 
desuden en stor mangfoldighed af UFOer med 
forskellige former. 

Man må så spørge sig selv, om det af J. A da 
Silva beskrevne UFO er dukket op andetsteds; 
og det ser ud til, at dette spørgsmål må besva¬ 
res med et ja: d. 24. januar 1967 i Yorba Linda 
(Californien) observerede og fotograferede en 
lille dreng med polaroid-film et mørkt objekt, 
»»af metallisk udseende, men uden at reflektere 
noget lys«, mens den fløj hen over byen. Dets 
form var »»som en høj hat« og fremviste fire 
skråstænger, der udgik fra den nedre del og 
spredte sig. Hvis man i det brasilianske tilfælde 
husker, at skråstængerne kunne glide langs 


med deres akse, og hvis man husker det flyven¬ 
de UFOs omdrejningsbevægelser, når man 
frem til et ydre, der udmærket kan sammenlig¬ 
nes med det, der blev fotograferet i Yorba Lin¬ 
da*). 


2. Størrelse og teknik 

Man kan ikke undgå at fundere over 
Bebedouro-UFOets små dimensioner: 3 meter i 
diameter, - det giver omtrent 7 m^ - og to meter 
i højden til at huse de tre bortførere og deres 
fange foruden sæder i kabinen, belysningssy¬ 
stem, styrestænger, for ikke at tale om vægge¬ 
nes tykkelse og maskineriet. 

Det sidste tales der meget lidt om: et styre¬ 
aggregat man trækker i her, et andet der går i 
gang dér, uden at glemme »»det voldsomme 
lys«. 

Man kan selvfølgelig altid forestille sig, at 
»»motorerne« er installeret i de to hoveddele, i 
miniatureformat, men man kunne lige så godt 
forestille sig, at lysets stroboskopiske effekt har 
udøvet en hypnotisk fascination på vidnet og 
har forstyrret hans begreber om hændelsernes 
successive forløb samtidig med, at det har »»im- 
planteret« i hans sind nogle »»præfabrikerede« 


*) Dette tilfælde blev undersøgt samtidig af Nl- 
CAP og MUFON. Der blev udført ikke min- 
dre end tre fotografiske analyser af tre for¬ 
skellige specialister fra den første gruppe; to 
af dem blev overbevist om fotoets ægthed. 
Se artikel af Ann Duffel i FSR, særnummer 
nr. 5, november 1973, pp. 26 til35. 

erindringer uden forbindelse med oplevelsens 
sande natur*). 

3. Ufonauternes udstyr 

Osse på dette punkt er beretningen fattig på 
detaljer: ved mødet med jorden er væsenerne 
iført en dragt med metallisk udseende, inklu¬ 
derende en hjelm med noget, der minder om et 
respirationsapparat. Det mærkelige er nu, at 
vidnet inde i UFOet uden nogen forudgående 
forberedelse forsynes med en hjelm magen til, 
som ikke senere tages af på noget tidspunkt. 
Her kunne man tænke sig, at ufonauterne hav¬ 
de i sinde at tage en jordbo til fange, og at hjel¬ 
men havde været indrettet til dette formål. Lad 
det nu være. Men indendørs på basen optræ¬ 
der ufonauterne utildækket, og hvor mærkeligt 
det end forekommer, giver vidnet ikke flere de¬ 
taljer ang. deres beklædning - før han kommer 
til det »velvillige væsen«, som dukker op i slut¬ 
ningen af beretningen. 

Skal man deraf slutte, at bortførerne ikke 
havde noget tøj på på dette tidspunkt? Denne 
detalje fører i forbindelse med den almindelige 
beskrivelse af de »skæggede dværge« og med 
det nærmest mystiske præg i slutningen af rap¬ 
porten uundgåeligt til, at der opstår en forbin¬ 
delse mellem denne sag og de deliristiske ud¬ 
talelser, som en fransk kontaktperson, der for 
nylig er dukket op, er fremkommet med. 

Hvis vi vender tilbage til vidnet, får dr. Aleixos 
rapport én til at tænke sig, at hvis han har be¬ 
holdt hjelmen på indendørs på ufonauternes 
base, er det fordi luften dér ville have været 
umulig for ham at ånde i (jf. hans fornemmelse 
mht. de fire lig, der var udstillet i lokalet). Men 
hvordan skal man så forklare, at han ikke kom 
ud for problemer, da man løftede det nederste 
af hjelmen op for at tvinge ham til at drikke ind¬ 
holdet af en kubisk beholder? Og antages det 
for givet, at røret udgår fra dette sted, hvordan 
kan dette så have fundet sted? Rapporten for¬ 
bliver tavs ang. dette punkt. 


*) Vidnets upræcise vurdering af bortførelsens 
samlede varighed, som kan fortolkes på an¬ 
dre måder end i relativitetsteoretiske ven¬ 
dinger, sammenlignet med den meget hyp¬ 
pigt forekommende forvirring mht. til netop 
dette punkt i andre tilfælde med »nærkon¬ 
frontation« gør, at man ikke bør negligere 
dette forskningsspor. 


Tilbage er der »englen«, som viste sig i slut¬ 
ningen af rapporten. I sine kommentarer viser 
M. Fouéré sig temmelig utilpas ved denne del 
af beretningen, og man forstår ham: skaber 
den ikke en kedelig tvivl angående vidnets ob¬ 
jektive og ellers fornuftsbetonede holdning på 
netop dette punkt og derigennem om hele for¬ 
løbets reelle indhold? 

Vi har set, hvordan præsidenten for GEPA 
forlader dette vildspor, og hans forestilling pas¬ 
ser godt sammen med, hvad man ved om de 
hallucinatoriske processer, som opstår spon¬ 
tant hos de mest velafbalancerede individer un¬ 
der omstændigheder i forbindelse med længe¬ 
re tids faste, fysisk udmattelse eller frygt. Den 
er altså fuldstændig acceptabel. Den lider un¬ 
der den ulempe og logiske mangel, efter min 
mening, at den i tavshed forbigår to detalje¬ 
punkter: for det første at det netop er tilsyne¬ 
komsten af denne engel, der sætter en stopper 
for fangens prøvelser på et tidspunkt, hvor alt i 
ufonauternes opførsel, til og med den iscene¬ 
sættelse der var arrangeret for hans skyld, lod 
formode, at han kun havde små chancer for at 
nå tilbage til jorden i levende live. 

Det andet punkt er, at det »velvillige væsen« 
meddeler vidnet nogle »afsløringer/- 
åbenbaringer«, som han ikke kan videregive til 
nogen, ikke engang til de udspørgere, der kom 
for at udspørge ham, og på den måde sikrer sig 
en forbundsfælle og et stiltiende løfte fra vid¬ 
nets side, hvad der var mislykkedes for de 
»skæggede dværge«. 

Kan man ikke fra da af antage, - hvad der vil¬ 
le kunne berolige René Fouérés skrupler - efter 
et gennemsyn af andre tilfælde af samme 
slags*) - at »det velvillige væsen« blot var en 
slags robot med den opgave at manipulere vid¬ 
nets følsomhed, men på et andet register? 

Vi har hermed nået grænserne for, hvad det 
er muligt at erkende i et forsøg på en »teknolo¬ 
gisk analyse« af denne hændelse. 

Der vil nok ret hurtigt kunne opnås enighed 
om, at resultatet er nok så pauvert. 

B. Analyse af hændelsens symbolske aspekt 

Denne anden del vil nok være svær at accepte¬ 
re for dem, der i UFOerne og deres piloter kun 
vil se »rumrejsende«, der kommer og besøger 
vores planet ved hjælp af en revolutionerende 


*) Sepkt. 2. i G. Creightons kommentarer. 

teknologi, og for hvem det er hævet over en¬ 
hver tvivl, at fiskekroge, knive, konservesdåser 
og beklædningsgenstande - ikke at forglemme 
en pengeseddel på 100 gamle cruzeiros - som 
er taget fra vidnet, nu figurerer på et eller 
andet »De intergalaktiske konfederationers 
museum«. 

I erkendelsen af denne slags fordomme tror 
jeg at det med en smule enkel objektivitet vil vi¬ 
se sig, at det symbolske aspekt alligevel lader 
sig fremstille. 

Dette synspunkt er, som vi allerede har set, 
blevet fremsat af Gordon Creighton og præci¬ 
seret af dr. Jacques Vallée, men det er let at se, 
at denne måde at nærme sig tingene på endnu 
kun befinder sig på sit første famlende stade, - 
en situation, som jeg i første række tilskriver 
mentale blokeringer af psykologisk natur midt i 
hjertet af selve det fællesskab, som har sat sig 
som mål at studere fænomenets nøjagtige 
karakter alvorligt og som påstår at være 
uden forudfattede meninger. Det har været 
sagt og skrevet, at afvisningen af at tilkende 
den extra-terrestriske fortolkning af fænome¬ 
net en større grad af sandsynlighed kan hidrøre 
fra en hemmelig frygt, fra en følelse af uro, 
usikkerhed eller frygt. Hvad mig selv angår, fo¬ 
rekommer det mig, at denne frygt kunne være 
betydelig mere udtalt, hvis man hæfter sig ensi¬ 
digt ved fænomenets »magonianske« side. Fak¬ 
tisk føres man af denne fremgangsmåde til at 
forestille sig eksistensen af væsener, der ikke 
længere har slået sig ned på en fjern base på 
den anden side af Plutos omkredsningsbane 
og er i stand til at foretage tidsrejser, på det 
materielle plan, i vor omgivende verden. Langt 
snarere føres man til antagelsen af existensen 
af en »anden verden/virkelighed«, som ud¬ 
springer i den umiddelbart omgivende verden 
på vor planet og somme tider intervenerer for 
at påvirke vor udviklings forløb mod mål, som 
er uforståelige for os i en betydning, som er 
passende for den, men ikke nødvendigvis er 
det for flertallet. 

Jaques Vallée bemærker - og man skal være 
usædvanlig uvidende om disse spørgsmål, hvis 
man ikke anerkender, at hans bemærkninger 
sædvanligvis bygger på et solidt grundlag - at 
indholdet i hændelsen ved Bebedouro, renset 
for anekdotiske sider - UFOets form, ufonau- 
ternes udstyr, osv. - på en bemærkelsesværdig 
måde beskriver de klassiske etaper i den eso¬ 
teriske indvielse, således som det praktiseres 


af de store hemmelige selskaber, som har en 
langt større udbredelse og er langt mere aktive, 
end man i almindelighed antager. 

Jeg vil forklare nogle detaljer mere udførligt: 

1. - Stenen »betyder i traditionen et sted, hvor 
man må vælge. Der eksisterer en direkte for¬ 
bindelse mellem ånden og stenen«: med disse 
vendinger begynder ti sider kommentarer og 
sammenlignende studier, der er helliget dette 
ord i »Dictionaire des Symboles/Symbol¬ 
ordbog«, forfattet af Chevalier og Gheerbrant. 
Endvidere: »Den rå sten kommer ned fra him¬ 
len (. . .); metaforiseret stræber den påny mod 
himlen (. . .); den betragtes endvidere som 
androgyn/tvekønnet (. . .); den kan være konisk 
eller kubisk. Den koniske sten repræsenterer 
det mandlige element og den kubiske det kvin¬ 
delige element«. 

Lad os sammenligne med beretningen: Vid¬ 
net opfordres til at vedsvælge en grøn væske 
(se nedenfor) i en kubisk beholder, hvorindeni 
der ses en pyramide; den rå, uforarbejdede 
sten (lokalets nøgne vægge) fører tanken mod 
det androgyne væsen og sidenhen kommer en 
»engel« til syne. Lad os fortsætte med at citere: 
»som følge heraf findes de mandlige og kvinde¬ 
lige principper forenet (indeni kubussen). Sta¬ 
dig denne tvekønnethed; ved at følge det rent 
logiske aspekt - og ikke forklarende ~ i dette 
forløb, står vi pludselig over for noget virkelig 
sammenhængende. 

Men lad os fortsætte: »(Stenen) spiller en vig¬ 
tig rolle i relationerne mellem himlen og jorden 
(. . .) Er det ikke netop, hvad mester Ekhart i 
øvrigt lærer os, at stenen er synonym med er¬ 
kendelsen? I denne sammenhæng er den kubi¬ 
ske sten med pyramiden symbol for de vises 
sten: pyramiden der går op over kubusen, 
fremstiller det åndelige princip der bygger på 
en basis af salt (alkymistisk) og jord (. . .). Ste¬ 
nen, som er livseliksiren, og som, efter hvad 
Raymond Lulle siger, genskaber planterne 
(den grønne drik), er symbolet for sjælens (evt. 
åndens o.a.) genfødsel ved den guddommelige 
nåde, for dens forløsning« (ordene er under¬ 
streget i teksten). 

»Den flade sten repræsenterer ifølge en fol¬ 
kelig overlevering de to videnskaber: den ekso¬ 
teriske (hvid side) og den esoteriske (sort side). 
Den er således symbol for verdenskendskab, 
adgangen til den vej, som forbinder de leven¬ 
des og dværgenes to lande«. 


132 UFO-NYT 3-78 


2. - den grønne farve: >»(. . .) ifølge Fulcanelli er 
den indiske gudinde for det filosofiske stof{. . .) 
grøn på kroppen (. . .). I Islam er Khisr, den 
Grønne Mand, inkarnationen af det guddom¬ 
melige Forsyn. Han havde bygget sit hus på 
verdens yderste punkt, dér hvor det himmelske 
og det jordiske hav mødes. Den, som møder 
Khisr, bør undlade at stille spørgsmål, men ac¬ 
ceptere hans råd, hvor besynderlige de end 
måtte forekomme.« 

Ufonauternes chef anmoder vidnet om at 
overlade ham sine jordiske våben, skønt han 
selv lige har demonstreret, at de, han selv råder 
over, er mere effektive og lammer uden at dræ¬ 
be. »Thi Khisr anviser, som enhver virkelig ind¬ 
viet, sandhedens vej under ofte absurde for¬ 
mer.« Endvidere, »den røde farve er en mandlig 
farve, den grønne en kvindelig farve«: det ild¬ 
pust som paralyserer vidnet, er rødt udvendigt, 
grønt indeni; man genfinder her tvekønnethe- 
den. 

3. - pyramide: »Ifølge A. D. Sertillanges er pyra¬ 
miden, der er væltet om på spidsen, billede på 
den åndelige udvikling (jf. Lulle ovenfor). Den 
er også mødestedet mellem to verdener: en 
magisk verden, knyttet til nogle begravelses¬ 
ritualer med et ubestemmeligt indhold, der an¬ 
går livet eller overgangen til en supra- 
temporær tilværelse; og en rationel verden, der 
bygger på geometri og konstruktionsmeto¬ 
der«. 

Efter at have drukket den grønne væske i py¬ 
ramiden forstår fangen bedre og bedre, hvad 
det er ufonauternes chef spørger ham om. 

4. - sort: »Selv Jesus fremstilles undertiden i 
sort, nemlig når han fristes af djævelen«. Det 
•»velvillige væsen« har en sort kjortel på. Vidnet 
spørges, om det drejer sig om Jesus: han be¬ 
nægter. Kunne det måske være en helgen? 
Han smiler »og taler om andre ting«. (Hulvio B. 
Aleixo). 

5. - dværgene »personificerer det ubevidstes 
ukontrollerede manifestationer (.. .). I adskilli¬ 
ge religioner ser man guder og helgener, der 
knuser dæmoner under deres fødder i form af 
dværge«. 

Det er nu på tide, at vi konkluderer mht. de 
forskellige relationer, der består mellem disse 
elementer: vi finder hver gang begreber af my¬ 
stisk natur samt begreber, der vedrører åndelig 


udvikling og de to verdener, den materielle og 
den åndelige. 

Lad os til slut give en oversigt over foretagne 
undersøgelser af andre træk fra menig da Sil- 
vas eventyr: 

1. Han fratages ét eksemplar af alle genstan¬ 
de, som der er to af: i indvielsesritualet indvilli¬ 
ger kandidaten i at overlade alle de goder til 
fællesskabet, som ikke er uundværlige for ham, 
d.v.s. dem, som han har i flere eksemplarer. 

2. Han fratages sit identitetskort: under de 
samme ritualer mister den nyankomne sin 
gamle identitet, når han står ansigt til ansigt 
med det fællesskab, som modtager ham. Fra 
nu af bærer han sit indvielsesnavn, som er valgt 
i overensstemmelse med et princip eller en 
dyd/talent, som er hans specielle eller som det 
pålægges ham at være en værdig repræsen¬ 
tant for. 

3. Man anbringer ham i selskab med ubevæ¬ 
gelige menneskekroppe: Adeptens indvielses¬ 
vej består bl. a. i en »gravlægning« hvorunder 
han fremsætter ønske om at give afkald på sin 
gamle personlighed; graven er en stensarko¬ 
fag. Man kan uden tvivl ligeledes finde et sym¬ 
bolsk indhold i det forhold, at de fire kroppe til¬ 
syneladende nedstammede fra forskellige 
menneskelige racer (den gule undtaget): vidnet 
føler, at han er pålagt en mission, nemlig atvæ¬ 
re fører eller guide for de »udenjordiske« ved 
deres ankomst til Jorden.) 

4. »Englens« tilsynekomst bringer truslerne 
fra hans bortførere til ophør: adeptens nylige 
optagelse skal nu sættes på prøve; hvis han har 
en retlinet karakter uden brist, vil han modstå 
det pres, han udsættes for til at begå visse 
handlinger ved mødet med disse menneskers 
fællesskab - endog hvis han udsættes for »livs¬ 
fare«. Når fangen tror, hans sidste time er kom¬ 
met, vil han begynde at læse sin rosenkrans. 
Der vil da fremtræde et »godgørende væsen« 
som vil berolige ham i hans frygt, og pludselig 
befinder han sig på jorden, løsladt på uforklar¬ 
lig vis: han har bestået prøven. Det er måske på 
denne måde, man også skal opfatte vidnet An¬ 
tonio Villas Boas’ »mislykkede indvielse«. Den 
fristelse han kom ud for, var af sexuel karakter: 
efter favntaget støder det kvindelige væsen vid¬ 
net fra sig; kort efter løslades han.) 

5. Man binder ham til fællesskabet ved hjælp 
af en hemmelighed, som gør ham til en indviet: 
hvad dværgene ikke var i stand til - at få den 
fangne til at deltage i deres projekter - det sik- 

rer det »godgørende væsen« sig på en anden 
måde: med tillid og mildhed. 

Mange vil uden tvivl i det foregående kun 
kunne se en ophobning af forældet overtro og 
absurde forestillinger; det var heller ikke min 
hensigt at vise det modsatte. 

Jeg har blot villet vise, at ved siden af den 
»teknologiske« fortolkning af forskellige UFO- 
hændelser, som er det plan, hvor adskillige 
ufologer gennem snart mange år stopper op - 
og det uden større succes må man erkende - 
så ser det ud til, at der findes et fortolknings¬ 
plan af en anden art, som er mindst lige så rigt 
på oplysninger som det første: De, som på nær 
hold har været vidne til kontaktpersoners ustyr¬ 
lige vidtløftigheder, når de har befundet sig i en 
situation, præget af forudgående mystiske 
oplevelser, eller som er blevet slået af.de ui¬ 
modsigelige lighedspunkter, som eksisterer 
mellem UFO-fænomener og Maria-syner,*) 
vil være enige med mig. 

Jeg har ligeledes villet understrege, at stør¬ 
stedelen af dette andet fortolkningsplan henvi¬ 
ser til traditionelle vedtagne kendsgerninger in¬ 
den for den historieskrivning, der omhandler 
denne klodes folk. 

4. KONKLUSIONER 

For nu at kommetil ende med dette tilfælde, vil 
jeg indskrænke mig til en vurdering af, hvad 
der reelt set måtte være indeholdt af ting af af¬ 
gørende betydning i tilfældet ud fra en objektiv 
og rationel undersøgelse af »UFO-fysik«. Jeg 
må da tilstå, at efter min mening, - og her må 
René Fouéré undskylde mig - er der intet så¬ 
dant indhold af afgørende betydning: 
Bebedouro-tilfældet indeholder efter min me¬ 
ning ikke nogen kendsgerning, som det er mu¬ 
ligt at behandle videnskabeligt som sådan - 
bortset fra undersøgelser af det relativistiske 
fænomen med tidsudvidelse, som blev foreta¬ 
get af dr. Ende, og som kun har karakter af 
gætterier og skrøbelighed. 

Vi står faktisk over for noget, der ligner en 
science-fiction historie, temmelig udspekule- 


*) Er det nødvendigt at genkalde, at Maria, 
gennem sin nedstemning, er fortolker af de 
jordiske forhold, og ved sit ægteskab af de 
himmelske forhold? Hun er placeret ved 
grænsen mellem de »nedre« forhold og dem 
i »det høje« (jf. ufonautchefens gestus.) 


ret, krydret med en anelse magisk-eksotisk til¬ 
sætning og med det yderligere spændingsmo¬ 
ment, at den antages at have præsenteret et 
levende menneske for os, som vi har haft lejlig¬ 
hed til at se et fotografi af, og ikke en romanfi¬ 
gur. 

Det er ikke, fordi de »ufonauter«, som vi er 
blevet præsenteret for i dette eventyr, svarer til 
et eller andet bestemt mentalt skema, vi måtte 
have angående hvad der skulle være »virkelige 
extraterrestriske væseners« fremtoning eller 
handlingsmønster, således at vi skulle være 
nødsaget til at acceptere denne som mere au¬ 
tentisk eller sikker end mangen en anden 
»kontaktperson«-beretning, som mange gange 
kan være bedre underbygget fra begyndelsen. 

Det ville have været rart, om man havde haft 
en medicinsk rapport til rådighed angående 
dette vidnes fysiologiske tilstand efter dette 
møde, men det har man undladt at gøre.. 

Det ville også have været rart med en analyse 
af eventuelle efterladenskaber, af spor eller 
mærker, men det er der ikke tale om. 

Man kunne have håbet på en præcis bekræf¬ 
telse på denne observation af andre vidner, 
men de glimrer ved deres fravær. Man ville ger¬ 
ne have været overbevist om, at beretningen 
gengiver objektive hændelser, sådan som de er 
rapporteret, og ikke en psykisk manipulation 
iværksat ved hjælp af voldsomme lysglimt i en 
bestemt rytme. Når man har prøvet at stå over 
for andre tilfælde af samme slags, begynder 
man at tvivle stærkt på en sådan objektivitet. 

Franck Boitte 
Inforespace/Erik Skov 


En læserkommentar til 
»soldaterhistorien« 

Beretningen om da Silva’s utrolige eventyr er 
ikke sluttet, da dette skrives. Men de to afsnit, 
jeg har læst, får mig til at tænke på Peder 
Paars, som tog sig en kostbar rejse. Det er ho¬ 
vedpersonen i Ludvig Holbergs heltedigt. Dig¬ 
tet er en parodi, en satire over digterens sam¬ 
tid. 

Det er vel ikke umuligt, at brasilianeren da 
Silva har fået lyst til at »gøre grin med borger¬ 
musikken« og lave en ufologisk satire med sig 
selv som hovedperson. Mennesker kan jo ofte 

få de mærkeligste indfald. Det er jo helt fanta¬ 
stisk, hvad han oplever hos homunculusserne. 

I beretningen er der dunkle ting. Da han stod 
af toget i sin hjemby, havde han på hovedet en 
hue, som var lavet af en damestrømpe. Sikkert 
en nylonstrømpe. Det er jo lidt mystisk. Oplys¬ 
ningerne om hans befindende efter »bortførel¬ 
sen« tyder godt nok på, at han har været ind¬ 
blandet i noget. Men på jordisk plan. Det tyder 
damestrømpen på. Og da han har pjækket fra 
militæret i nogle dage, har han, for at klare fri¬ 


sag, taget sine digteriske evner i anvendelse. 
Vel sagtens var han nødt til at finde på et eller 
andet. 

P. /. Nissen Jøker 

SUFOIs kommentar: Mange tak for Deres brev. 

Denne forklaring virker på mig mindst lige så 
rimelig som nogen af dem, vore udenlandske 
venner har fundet på. Og er der ikke noget 
med, at vi oftere finder sandheden i de enkle 
løsninger end i de komplicerede? lOKj 


Sidste: 

VI ER STADIG OS SELV! 

En del af vore læsere har - sikkert med nogen 
forbløffelse - i deres aviser kunnet læse en no¬ 
tits i stil med en af disse: 

UFO-fusion 

Nordic UFO Groups hedder en ny orga¬ 
nisation, der er en sammenslutning af 
UFO-organisationer i Norden. Organisa¬ 
tionen er dannet i pinsen på en kongres i 
Norge. I de danske organisationer er der 
ialt 6200 medlemmer. 

Aktuelt, 17, mai 1978. 

En sammenslutning af nordiske UFO- 
organisationer blev i pinsen stiftet på en 
kongres i Norge. 

Fra Danmark deltager Skandinavisk 
UFO Information (SUFOl), Frit UFO Stu¬ 
dium (FUFOS) og Dansk UFO Center 
(DUFOC) med tilsammen 6200 medlem¬ 
mer. 

Berlingske Tidende, 18. maj 1978 

SUFOI’s hårdtprøvede medarbejdere er mindst 
lige så forbløffede. Der er ikke - og har på intet 
tidspunkt været - tale om nogen sammenslut¬ 
ning, fusion eller andre narrestreger, og SUFOl 
tager på det skarpeste afstand fra det grove 
aftalebrud, der har givet sig udslag i den for¬ 
drejede pressemeddelelse. 

Der blev ganske rigtigt afholdt et helt ufor¬ 
pligtende møde i Norge, og på dette blev der 
opnået enighed om at tilstræbe en øget ud¬ 
veksling af informationer og erfaringer. Dette 
blev udmøntet i følgende erklæring: 

Pressemeddelelse: 

NORDISK UFO SAMARBEJDE 

Tønsberg 14. maj 1978. 

I dagene 13.-14. maj var en række nordiske 
UFO-organisationer til kongres i Tønsberg, 
Norge. 

På kongressen drøftede man målsætning, 
kommunikation og andre fælles problemer. 


Der var bred enighed om udvidelse af samar¬ 
bejdet inden for Norden og udadtil til andre se¬ 
riøse UFO-organisationer i verden. 

Man besluttede derfor at etablere Nordic 
UFO Groups, hvis første opgave vil omfatte for¬ 
bedringer af udveksling af informationer til og 
fra Norden. 

Nordic UFO Groups udsender derfor i sidste 
halvdel af 1978 »Nordic UFO Newsletter« der 
primært skal informere organisationer uden for 
Norden om UFO problemet. 

»Nordic UFO Groups« samles inden årsskif¬ 
tet til videre forhandling om en helhedsløsning 
på de fælles problemer. 

Nordic UFO Groups 

Nordic UFO Groups består af følgende organi¬ 
sationer: 

NUFOC - Norsk UFO Center 
Fl - Fremmedvitenskapelig Information 
SUFOl - Skandinavisk UFO Information 
FUFOS - Frit UFO Studium 
DUFOC - Dansk UFO Center 
Riksorganisationen UFO-Sverige 
GICOFF - Gøteborg’s Informations Center for 
Uidentificerede flyvende Objekter 
URD - Projekt UFO rapport og data. 

Hvem har ansvaret for omredigering? 

En lille gruppe med større interesse for 
UFO-profit end for UFO-probiemet 
- og som ikke betænker sig på at forsøge 
at føre offentligheden bag lyset også med 
andre pressemeddelelser, hvor man bl. a. 
prøver at give det indtryk, at SUFOl er så¬ 
dan en slags lille underafdeling, et 
»Rapport-arkiv«, hos den »store« gruppe. 
Men vi må straks begrave denne gruppes 
fritsvævende ønskedrømme. SUFOl 
går ikke på akkord. SUFOl svigter ik¬ 
ke sin målsætning. SUFOl har et fortræf¬ 
feligt SAMARBEJDE med en mængde or¬ 
ganisationer verden over, der ligesom vi 
er alvorligt interesserede i en opklaring af 
UFO-problemet. SUFOl er stadig SUFOl. 

lOKj 


UFO-NYT 3-78 135 



Søger UFO’er 
døgnet rundt 



John Shepherd, ejer, operatør og direktør for »Projekt 
STRATA« (Speciel-center for træning og undersøgelser 
af afstandsmåling i rummet) har investeret mere end 
200.000 kroner for at komme i kontakt med UFOer. På 
fotoet sidder han ved sit superdyre søgningsanlæg, 
mens bedsteforældre ved siden slapper af. 

1 mindst otte timer om dagen hele ugen er John konstant 
i gang med at checke sine otte tv-skærme, udbygge og 
reparere sit elektroniske eftersøgningsudstyr, som bl. a. 
består af sonar, radar, scannings-instrumenter og andre 
elektroniske instrumenter, som døgnet rundt kan søge 
efter UFOer. 

John siger, at han bruger sit udstyr til at tiltrække op¬ 
mærksomheden fra de »allierede«, som han mener fly¬ 
ver rundt i verdensrummet over os, og som studerer vo¬ 
res verden og vore vaner. 

Frederiksborg Amts Avis, 22. april 78. 


Sats og lay-out: Sydfyns Foto- & Maskinsats I/S - Tryk: Litotryk, Svendborg 



